open-index/open-wikipedia-markdown huggingface dataset:
โชกุนิฮงงิ

***โชกุนิฮงงิ*** () เป็นหนังสือประวัติศาสตร์ญี่ปุ่นที่ได้รับมอบหมายจากจักรพรรดิ ซึ่งเขียนเสร็จใน ค.ศ. 797 หนังสือนี้เป็นเล่มที่สองจาก*[[ริกโกกูชิ|หนังสือประวัติศาสตร์ของชาติทั้งหก]]* โดยเป็นภาคต่อของ*[[นิฮงโชกิ]]*และภาคก่อน*[[นิฮงโคกิ]]* ฟูจิวาระ โนะ สึงูตากะและซูงาโนะ โนะ มามิจิทำหน้าที่เป็นบรรณาธิการหลัก และเป็นหนึ่งในข้อมูลปฐมภูมิทางประวัติศาสตร์เกี่ยวกับยุคนาระของญี่ปุ่นที่สำคัญที่สุด

หนังสือนี้กล่าวถึงรายละเอียดตั้งแต่ปีแรกในรัชสมัยจักรพรรดิมมมุใน ค.ศ. 697 จนถึงปีที่ 10 ในรัชสมัยจักรพรรดิคัมมุใน ค.ศ. 791 รวม 9 รัชกาล และสิ้นสุดใน ค.ศ. 797

หนังสือนี้มีความยาว 40 เล่ม ที่เขียนด้วยหลักเขียนแบบคัมบุง (ภาษาญี่ปุ่นในอักษรจีนคลาสสิก) เพราะในเวลานั้นเป็นเรื่องปกติที่ภาษาญี่ปุ่นทางการจะเขียนด้วยวิธีนี้ อย่างไรก็ตาม มี "เซ็มเมียว" (宣命) หรือ "พระราชกฤษฎีกา" จำนวนมากในข้อความที่เขียนด้วยอักษรแบบ "เซ็มเมียว-กากิ" ซึ่งเก็บคำบุพบทและกริยาลงท้ายด้วยรูปเสียง

## อ้างอิง

## แหล่งข้อมูลอื่น
* 
* 
*Text of the ''Shoku Nihongi''  (Japanese)
*Further information and text of the ''Shoku Nihongi'' at Japanese Historical Text Initiative
*manuscript scans at Waseda University Library

หมวดหมู่:ยุคเฮอัง
หมวดหมู่:ยุคเฮอังในวรรณกรรม
หมวดหมู่:หนังสือประวัติศาสตร์เกี่ยวกับประเทศญี่ปุ่น
หมวดหมู่:จักรพรรดิคัมมุ
วิชวลพริซัน

***วิชวลพริซัน*** () เป็นซีรีส์อนิเมะโทรทัศน์ออริจินัลญี่ปุ่น ผลิตโดยสตูดิโอเอ-1 พิกเจอร์ส ออกอากาศตั้งแต่เดือนตุลาคมถึงธันวาคม พ.ศ. 2564 

## เรื่องย่อ
ในเรื่อง เหล่าแวมไพร์แต่งกายปลอมตัวเป็นนักดนตรีวิชวลเค ปีละครั้งพวกเขาจะรวมตัวกันที่ฮาราจูกุในอีเวนต์ที่เรียกว่า "วิชวลพริซัน" เมื่อยูกิ แองก์เดินทางมาฮาราจูกุเพื่อมาดูการแสดงที่ชื่นชอบ ก็ได้เห็นการประลองดนตรีระหว่างวง Eclipse และ Lost Eden

## ตัวละคร
### Oz
;
:
;
:
;
:
;
:

### Lost Eden
;
:
;
:
;
:
;
:

### Eclipse
;
:
;
:

### Mascot
;
:

## อ้างอิง

## แหล่งข้อมูลอื่น
*เว็บไซต์ทางการ 
*

หมวดหมู่:อนิเมะที่ออกฉายในปี พ.ศ. 2564
หมวดหมู่:เอ-1 พิกเจอร์ส
หมวดหมู่:แวมไพร์ในการ์ตูนญี่ปุ่น
หมวดหมู่:รายการโทรทัศน์ของโตเกียวเอ็มเอ็กซ์
เทศบาลตำบลทุ่งหว้า

**เทศบาลตำบลทุ่งหว้า** เป็นเทศบาลตำบลซึ่งมีอาณาเขตครอบคลุมพื้นที่ทั้งหมดของหมู่ที่ 1–3, 6 และพื้นที่บางส่วนของหมู่ที่ 4 ของตำบลทุ่งหว้า ในอำเภอทุ่งหว้า จังหวัดสตูล เดิมมีฐานะเป็นสุขาภิบาลทุ่งหว้าที่จัดตั้งขึ้นใน พ.ศ. 2499 แล้วได้รับการจัดตั้งเป็นเทศบาลตำบลใน พ.ศ. 2542 ปัจจุบันในเขตเทศบาลมีประชากร 3,239 คน

พื้นที่เทศบาลตำบลอยู่บริเวณเขตศูนย์ราชการต่าง ๆ ของอำเภอทุ่งหว้า อยู่ห่างจากศาลากลางจังหวัดสตูลประมาณ 74 กิโลเมตร อยู่ห่างจากกรุงเทพมหานครประมาณ 915 กิโลเมตร มีพื้นที่รับผิดชอบ 2.94 ตารางกิโลเมตร หรือคิดเป็นพื้นที่ประมาณ 1,837.50 ไร่ ภายในเขตเทศบาลจะพบตึกเก่าแก่อยู่มาก เนื่องจากเคยเป็นเมืองสุไหงอุเป (แปลว่า "คลองกาบหมาก") ขณะนั้นปี พ.ศ. 2440 ทำการค้ากับขาวต่างประเทศมีความเจริญรุ่งเรืองมาก สินค้าที่มีชื่อเสียงคือ พริกไทย ในภูมิภาคแถบนี้ขนานนามว่า "ปีนังน้อย"

## อ้างอิง

## แหล่งข้อมูลอื่น

* เว็บไซต์เทศบาลตำบลทุ่งหว้า

ทุ่งหว้า
ทุ่งหว้า
หมวดหมู่:อำเภอทุ่งหว้า
ทือรา ฟ็อน เว็สเทิร์นฮาเกิน

**เจ้าหญิงไฮน์ริชแห่งฮันโนเฟอร์** () ประสูติเมื่อวันที่ 14 สิงหาคม พ.ศ. 2516 ณ รัฐนีเดอร์ซัคเซิน เป็นบุตรีใน เบิร์คฮาร์ด ฟ็อน เว็สเทิร์นฮาเกิน และ อูทา มาเรีย ฟ็อน ปาเป เดิมเป็นสตรีสามัญชนชนชั้นสูงตระกูลผู้ดีเก่าแห่งทูรินเจีย และได้ก้าวเข้าสู่การเป็นสมาชิกพระราชวงศ์ฮันโนเฟอร์ โดยการเสกสมรสกับ เจ้าชายไฮน์ริชแห่งฮันโนเฟอร์ พระโอรสพระองค์เล็กใน เจ้าชายแอ็นสท์ ออกุสแห่งฮันโนเฟอร์ (พ.ศ. 2457-2530) พระอนุชาใน  เจ้าชายแอ็นสท์ ออกุสแห่งฮันโนเฟอร์ (ประสูติ พ.ศ. 2497) เมื่อวันที่ 30 เมษายน พ.ศ. 2542 รับพระราชทานพระอิสริยยศที่ ** เจ้าหญิงไฮน์ริชแห่งฮันโนเฟอร์ พระชายา** () พร้อมฐานันดร รอยัลไฮเนส มีพระบุตรคือ 
#เจ้าชายอัลแบร์ทแห่งฮันโนเฟอร์
#เจ้าหญิงยูจีเนียแห่งฮันโนเฟอร์
#เจ้าชายจูเลอัสแห่งฮันโนเฟอร์

ในเดือนกรกฎาคม พ.ศ. 2560 พระองค์ทรงเป็น 1 ในแขกในงานเสกสมรสของ เจ้าชายแอนสท์ ออกัส เจ้าชายรัชทายาทแห่งฮันโนเฟอร์ และ อิกาเตรินา เจ้าหญิงรัชทายาทแห่งฮันโนเฟอร์ ในปี 2554 พระองค์ได้ยื่นคำร้องทางกฎหมายต่อนักแสดงสาวชาวเยอรมัน เดซิเร นิค ในข้อหาใส่ร้ายและสบประมาทพระองค์ ศาลแขวงเกิททิงเงินปฏิเสธคำร้องในปี 2555 พระองค์เป็นแม่เลี้ยงของออสการ์ นิค ลูกชายของอดีตพระสวามีของพระองค์ผ่านความสัมพันธ์ก่อนหน้านี้กับเดซิเร นิค

## อ้างอิง
*"Prinz sagt "ja"". Hamburger Abendblatt. Funke Mediengruppe. 18 June 1999. Retrieved 24 February 2019.
*Debrett's Peerage and Baronetage. Kelly's Directories. 2000. ISBN 978-0-333-54577-5.
*"Donnerstag 17.06.1999, 08:07 Prinz Heinrich von Hannover heiratet adelige Forstwirtin". Hamburger Morgenpost. M. DuMont Schauberg. 17 June 1999. Retrieved 5 February 2019.
*Nick, Désirée (15 November 2011). "Gegendarstellung". Göttinger Tageblatt. Madsack Publishing Group. Retrieved 24 February 2019.
*""At UNS, forces of nature are at the WORK"". BUNTE. Hubert Burda Media. 29 March 2012. Retrieved 24 February 2019.
*"Kämpft und siegt vor Gericht!". TIK Online. 15 March 2012. Retrieved 24 February 2019.
*"Vor royaler Traumhochzeit: Désirée Nick packt im "Nachtcafé" aus". SWR Fernsehen. Südwestrundfunk. 18 May 2018. Retrieved 5 February 2019.
*Polreich, Simon (17 May 2018). "Royal-Hochzeit: Hannover feiert "very british"". Frankfurter Neue Presse. Frankfurter Societät. Retrieved 5 February 2019.
*"Vor royaler Traumhochzeit: Désirée Nick packt im "Nachtcafé" aus (FOTO)". Kulturigo. 18 May 2018. Retrieved 24 February 20

หมวดหมู่:ราชวงศ์ฮันโนเฟอร์
หมวดหมู่:เจ้าหญิงเยอรมัน
หมวดหมู่:ราชวงศ์เยอรมัน
รออิฟ บะดะวี

**รออิฟ บิน มุฮัมมัด บะดะวี** (; เกิดวันที่ 13 มกราคม ค.ศ. 1984) เป็นนักเขียน ผู้คัดค้าน และนักเคลื่อนไหวชาวซาอุดีอาระเบีย เช่นเดียวกับผู้สร้างเว็บไซต์ *ปลดปล่อยเสรีนิยมซาอุดี* (Free Saudi Liberals)

บะดะวีถูกจับในข้อหา "ดูหมิ่นอิสลามผ่านช่องอิเล็กทรอนิก" ใน ค.ศ. 2012 และนำตัวไปศาลกับอีกบางข้อหา เช่น ละทิ้งความเชื่อ ใน ค.ศ. 2013 เขาถูกตัดสินว่ามีความผิดหลายคดีและถูกตัดสินให้จำคุกเจ็ดปี ทรมาน และเฆี่ยน 600 ที ใน ค.ศ. 2014 มีการขยายบทลงโทษไปเป็นจำคุก 10 ปี เฆี่ยน 1,000 ที และจ่ายค่าปรับ การเฆี่ยนจะใช้เวลามากกว่า 20 สัปดาห์ โดยเริ่มการเฆี่ยน 50 ครั้งแรกในวันที่ 9 มกราคม ค.ศ. 2015 การเฆี่ยนครั้งที่สองถูกเลื่อนไปมากกว่า 12 ครั้ง ไม่มีใครทราบเหตุผลในการเลื่อนในช่วงปัจจุบัน แต่การเฆี่ยนครั้งที่แล้วถูกเลื่อนเนื่องจากสุขภาพที่ย่ำแย่ของบะดะวี บะดะวีมีโรคความดันโลหิตสูง และสุขภาพของเขาแย่ลงนับตั้งแต่วันเริ่มเฆี่ยน

อินศอฟ ฮัยดัร ภรรยาของเขาที่ลี้ภัยไปแคนาดาหลังชีวิตเธอถูกคุกคามในซาอุดีอาระเบีย กล่าวว่าบะวะดีอาจไม่รอดจากการเฆี่ยนได้มากกว่านี้ อินศอฟ ฮัยดัรยังให้รายงานเกี่ยวกับชะตาของบะดะวีในรายการโทรทัศน์หลายแห่ง ซึ่งรวมไปถึงการประชุมสุดยอดเจนีวาเพื่อสิทธิมนุษยชนและประชาธิปไตยประจำปี 2016 Raoul Wallenberg Centre for Human Rights ทำหน้าที่เป็นที่ปรึกษากฎหมายระหว่างประเทศของบะดะวี โดยองค์กรได้ทำทั้งแคมเปญรณรงค์ในที่สาธารณะและความพยายามทางการฑูตส่วนตัวเพื่อช่วยให้บะดะวีได้รับการปล่อยตัวจากเรือนจำ

แม้ว่าไม่มีใครทราบตำแหน่งที่แน่ชัด แต่มีรายงานว่าบะดะวียังคงถูกคุมขังในเรือนจำกลางษะฮ์บาน

## อ้างอิง

## แหล่งข้อมูลอื่น

* 

หมวดหมู่:นักเคลื่อนไหวมุสลิม
หมวดหมู่:มุสลิมชาวซาอุดีอาระเบีย
หมวดหมู่:นักโทษและผู้ต้องขังชาวซาอุดีอาระเบีย
หมวดหมู่:ชาวซาอุดีอาระเบียเชื้อสายเลบานอน
หมวดหมู่:ฆราวาสนิยมในตะวันออกกลาง
หมวดหมู่:ผู้รับรางวัลซาคารอฟ
พันธนาการแห่งราชันย์กุหลาบ

***พันธนาการแห่งราชันย์กุหลาบ*** () เป็นซีรีส์มังงะญี่ปุ่น เขียนเรื่องและวาดภาพโดยอายะ คันโนะ เนื้อเรื่องอิงจากบทละครของวิลเลียม เชกสเปียร์เรื่อง   *[[เฮนรีที่ 6 ภาค 3]]* และ *[[ริชาร์ดที่ 3 (บทละคร)|ริชาร์ดที่ 3]]* เรื่องราวเกี่ยวกับพระเจ้าริชาร์ดที่ 3 แห่งอังกฤษแห่งช่วงสงครามดอกกุหลาบ (ค.ศ. 1455–1487) ในประวัติศาสตร์อังกฤษ มังงะตีพิมพ์ในนิตยสาร*[[พรินเซส (นิตยสาร)|พรินเซสรายเดือน]]*ของสำนักพิมพ์อากิตะโชเต็งตั้งแต่เดือนตุลาคม พ.ศ. 2556 ถึงมกราคม พ.ศ. 2565 และรวบรวมตีพิมพ์เป็นหนังสือการ์ตูนรวมเล่ม(*[[ทังโกบง]]*) ถึงเล่มที่ 16 ในเดือนธันวาคม พ.ศ. 2564  มังงะมีลิขสิทธิ์ในประเทศไทยโดยสำนักพิมพ์บงกช พับลิชชิ่ง ได้รับการดัดแปลงเป็นดรามาซีดี, ซีรีส์มังงะภาคแยก, นิยายออริจินัล และซีรีส์อนิเมะโทรทัศน์โดยสตูดิโอเจซีสตาฟ ออกอากาศตั้งแต่เดือนมกราคมถึงมิถุนายน พ.ศ. 2565

## ตัวละคร
;ริชาร์ดที่ 3 แห่งยอร์ก (Richard III)
:
:
;เฮนรีที่ 6 แห่งแลงคาสเตอร์ (Henry VI)
:
:
;ราชินีมาร์กาเรตแห่งอองฌู (Queen Margaret)
:
:
;เจ้าชายเอ็ดเวิร์ดแห่งแลงคาสเตอร์ (Prince Edward of Lancaster)
:
:
;แคทส์บี (Catesby)
:
:
;ริชาร์ด เนวิลล์ เอิร์ลแห่งวอริก (Warwick)
:
:
;ริชาร์ด แพลนแทเจเนต ดยุกแห่งยอร์ก (Richard Plantagenet, Duke of York)
:
:
;เซซิลี เนวิลล์ ดัชเชสแห่งยอร์ก (Cecily Neville, Duchess of York)
:
:
;เอ็ดเวิร์ดที่ 4 แห่งยอร์ก (Edward IV of York)
:
:
;จอร์จ แพลนแทเจเนต ดยุกแห่งแคลเรนซ์ (George, Duke of Clarence)
:
:
;ฌาน ดาร์ก (Joan of Arc)
:
:
;แอนน์ เนวิลล์ (Anne Neville)
:
:
;อิซาเบล เนวิลล์ (Isabel Neville)
:
:
;ราชินีเอลิซาเบธ วูดวิลล์ (Queen Elizabeth])
:
:

## อ้างอิง

## แหล่งข้อมูลอื่น
* เว็บไซต์ทางการของมังงะ 
* เว็บไซต์ทางการของมังงะ 
* 

หมวดหมู่:มังงะที่ตีพิมพ์ในปี พ.ศ. 2556
หมวดหมู่:มังงะที่ตีพิมพ์ในปี พ.ศ. 2564
หมวดหมู่:อนิเมะที่ออกฉายในปี พ.ศ. 2565
หมวดหมู่:การ์ตูนญี่ปุ่นแนวนาฏกรรม
หมวดหมู่:การ์ตูนญี่ปุ่นแนววีรคติ
หมวดหมู่:การ์ตูนญี่ปุ่นแนวอิงประวัติศาสตร์
หมวดหมู่:การ์ตูนญี่ปุ่นแนวโชโจะ
หมวดหมู่:บงกช
หมวดหมู่:เจซีสตาฟ
หมวดหมู่:เมเดียลิงก์
หมวดหมู่:รายการโทรทัศน์ของโตเกียวเอ็มเอ็กซ์
เกิดใหม่ต่างโลก เพื่อนผมน่ารักโฮกเลยครับ

***เกิดใหม่ต่างโลก เพื่อนผมน่ารักโฮกเลยครับ*** () เป็นซีรีส์มังงะญี่ปุ่น เขียนเรื่องโดยยู สึรูซากิ วาดภาพโดยชิน อิเกซาวะ เผยแพร่ออนไลน์ผ่านแอปพลิเคชันมังงะและเว็บไซต์มังงะ *Cycomi* ของบริษัท Cygames ตั้งเดือนเดือนพฤศจิกายน พ.ศ. 2562 และรวบรวมตีพิมพ์เป็นหนังสือการ์ตูนรวมเล่ม (*[[ทังโกบง]]*) โดยสำนักพิมพ์โชงากูกัง ปัจจุบันจำหน่ายถึงเล่มที่ 13 ได้รับการดัดแปลงเป็๋นซีรีส์อนิเมะโทรทัศน์โดยสตูดิโอโอแอลเอ็ม ออกอากาศตั้งแต่เดือนมกราคมถึงมีนาคม พ.ศ. 2565

## ตัวละคร
;
:

;
:

;
:

;
:

;
:

;
:

;
:

## อ้างอิง

## แหล่งข้อมูลอื่น
* เว็บไซต์ทางการของอนิเมะ 
* 

หมวดหมู่:มังงะที่ตีพิมพ์ในปี พ.ศ. 2562
หมวดหมู่:อนิเมะที่ออกฉายในปี พ.ศ. 2565
หมวดหมู่:การ์ตูนญี่ปุ่นแนวสุขนาฏกรรม
หมวดหมู่:การ์ตูนญี่ปุ่นแนวจินตนิมิต
หมวดหมู่:การ์ตูนญี่ปุ่นแนวต่างโลก
หมวดหมู่:อนิเมะและมังงะเกี่ยวกับการกลับชาติมาเกิด
หมวดหมู่:ผลงานอนิเมะของโอแอลเอ็ม
หมวดหมู่:การ์ตูนญี่ปุ่นแนวโชเน็ง
หมวดหมู่:ความหลากหลายทางเพศในอนิเมะและมังงะ
หมวดหมู่:เนชั่น เอ็ดดูเทนเมนต์
หมวดหมู่:เมเดียลิงก์
เชเฮราซาดนิว

**เชเฮราซาดนิว** () อดีตมีชื่อว่า **เชเฮราซาด** (Scheherazade) เป็นแบบอักษรนัสค์สำหรับอักษรอาหรับที่ผลิตด้วยSIL ซึ่งสามารถใช้งานได้อย่างเสรี แบบอักษรนี้รองรับระบบอักษรที่มีฐานเป็นภาษาอาหรับจำนวนมากในยูนิโคด และมีสองรูปแบบคือทั่วไปและหนา แบบอักษรนี้อยู่ภายใต้ลิขสิทธิ์สัญญาอนุญาตของสถาบันภาษาศาสตร์สากลซัมเมอร์ ว่าด้วยแบบอักษรเสรี (OFL) และสามารถดาวน์โหลดได้ฟรีไม่เสียค่าใช้จ่าย

## อ้างอิง


## แหล่งข้อมูลอื่น
*Scheherazade New homepage

หมวดหมู่:แบบอักษรอาหรับ
หมวดหมู่:แบบอักษรเปิดเสรี
หมวดหมู่:แบบอักษรซอฟต์แวร์ยูนิโคดฟรี
แอนิมอลครอสซิง: อะมีโบเฟสติวัล

***แอนิมอลครอสซิง: อะมีโบเฟสติวัล*** ( ) เป็นวิดีโอเกมแนวปาร์ตี พัฒนาโดยนินเท็นโด และ NDcube สำหรับเครื่องวียู คล้ายกับชุดเกม *[[มาริโอปาร์ตี]]* ตัวเกมจะเป็นเกมภาคแยกจากชุดเกม *[[แอนิมอลครอสซิง]]* ที่แยกออกจากรูปแบบดั้งเดิมของชุดเกม ซึ่งแทนที่ด้วยเกมปาร์ตี้ที่ใช้ฟิกเกอร์อะมีโบเพื่อให้เข้ากับรูปแบบการเล่นหลัก นอกเหนือจากการวางจำหน่ายตัวเกมแล้ว ฟิกเกอร์อะมีโบตัวละคร *แอนิมอลครอสซิง* จำนวน 8 ตัวยังถูกวางจำหน่ายเพื่อใช้ในเกมอีกด้วย ตัวเกมวางจำหน่ายทั่วโลกในเดือนพฤศจิกายน 2015

*แอนิมอลครอสซิง: อะมีโบเฟสติวัล* ประสบความล้มเหลวในเชิงพาณิชย์ โดยทำยอดขายได้เพียง 20,303 ชุดภายในสัปดาห์แรกที่วางจำหน่ายในญี่ปุ่น และได้รับกระแสวิจารณ์เชิงลบจากนักวิจารณ์ที่วิพากษ์วิจารณ์ถึงรูปแบบการเล่นที่ซ้ำซาก การรวมฟิกเกอร์อะมีโบที่ไม่ดีและขาดนวัตกรรม แม้ว่าการนำเสนอของตัวเกมจะได้รับการยกย่อง

## อ้างอิง

## แหล่งข้อมูลอื่น
* 

หมวดหมู่:วิดีโอเกมที่ออกวางจำหน่ายในปี พ.ศ. 2558
หมวดหมู่:แอนิมอลครอสซิง
หมวดหมู่:เกมสำหรับวียู
หมวดหมู่:วิดีโอเกมที่พัฒนาขึ้นในประเทศญี่ปุ่น
แนแฆเด

**แนแฆเด** () เป็นเมืองหลักของเทศมณฑลแนแฆเด จังหวัดอาเซอร์ไบจานตะวันตก ประเทศอิหร่าน จากสำมะโน พ.ศ. 2549 เมืองนี้มีประชากร 72,975 คนใน 18,320 ครัวเรือน

## หมายเหตุ

## อ้างอิง

## บรรณานุกรม
*
*
*

หมวดหมู่:เมืองในประเทศอิหร่าน
คิริโตะ (ซอร์ดอาร์ตออนไลน์)

**คาสึโตะ คิริกายะ** () หรือชื่อเกิด **คาสึโตะ นารูซากะ** () เป็นตัวเอกของไลท์โนเวลชุดซอร์ดอาร์ตออนไลน์โดยเรกิ คาวาฮาระ มักรู้จักในชื่อ **คิริโตะ** () ซึ่งเป็นชื่อผู้เล่นของเขาในวิดีโอเกมตามเนื้อเรื่องในนิยาย

ในนิยายนี้ คิริโตะเป็นวัยรุ่นที่ได้รับเลือกให้เป็นหนึ่งใน 1,000 ผู้ทดสอบเบต้าของเกม MMORPG เสมือนจริงที่เรียกว่าซอร์ดอาร์ตออนไลน์ หลังจากที่เกมออกสู่สาธารณชนทั่วไป เขาและผู้เล่นอื่น ๆ อีก 10,000 คนก็พบว่าพวกเขาไม่สามารถออกจากระบบได้และติดอยู่ในเกม เว้นแต่พวกเขาจะสามารถเอาชนะเกมได้ 

ในการดัดแปลงอะนิเมะ นักพากย์ของคิริโตะคือโยชิสึงุ มัตสึโอกะในภาษาญี่ปุ่น และอภินันท์ ธีระนันทกุลกับภัทรวุฒิ สมุทรนาวีในภาษาไทย เนื่องจากความนิยมของซอร์ดอาร์ตออนไลน์ คิริโตะจึงกลายเป็นตัวละครที่ได้รับการยอมรับอย่างมากในแฟนคลับอะนิเมะและมังงะ

## การสร้างและแนวคิด
ในการให้สัมภาษณ์กับผู้เขียนเรกิ คาวาฮาระ เมื่อถูกถามว่าบุคลิกและตัวละครของคิริโตะมาจากตัวเขาเองหรือไม่ ผู้เขียนตอบว่าปกติเขาจะไม่ใส่แง่มุมของตัวเองเข้าไปในตัวละครของเขา และพูดติดตลกว่า "แต่ถ้าฉันต้องบอกความคล้ายคลึงกันระหว่างคิริโตะกับฉัน มันคือความจริงที่ว่าเราทั้งคู่ไม่เก่งในการจัดปาร์ตี้ เรา[ทั้งคู่]มักจะเล่นเกมรูปแบบนี้แบบโซโล" คาวาฮาระยังเสริมอีกว่าเขาเขียนนิยายนี้เพื่อแสดงให้เห็นว่าเขามองว่าเกมออนไลน์ไม่ใช่การเจ็บป่วยทางสังคมหรือหลบหนีจากชีวิตจริง และด้วยเหตุนี้จึงตัดสินใจแสดงเกมในไลท์โนเวลในแง่บวก เมื่อแฟนนิยายถามเขาเกี่ยวกับคิริโตะที่ใช้ดาบในเกมที่ใช้ปืน คาวาฮาระตอบว่าดาบพลังงานในเฮโล อาจเป็นอาวุธที่ทรงพลังที่สุดหากใช้อย่างเหมาะสม

แฟน ๆ หลายคนถามเรกิ คาวาฮาระว่าจะมีการครอสโอเวอร์ระหว่างแอกเซลเวิลด์กับซอร์ดอาร์ตออนไลน์หรือไม่ ซึ่งเขาตอบว่า ในขณะที่เขาเคยเขียนสถานการณ์ที่คิริโตะและฮารุยูกิ อาริตะ มาพบกันและต่อสู้ โอกาสดังกล่าวคงเป็นไปได้ยากเนื่องจากซอร์ดอาร์ตออนไลน์เกิดขึ้นในปี 2022 และแอกเซลเวิลด์เกิดขึ้นในปี 2046

## อ้างอิง

หมวดหมู่:ตัวละครอนิเมะและมังงะที่ปรากฏตัวครั้งแรกในปี พ.ศ. 2555
หมวดหมู่:ตัวละครการ์ตูนญี่ปุ่น
หมวดหมู่:ตัวละครต่างโลก
หมวดหมู่:ตัวละครในซอร์ดอาร์ตออนไลน์
หมวดหมู่:ตัวละครที่เป็นผู้รอดชีวิตเพียงผู้เดียว
หมวดหมู่:ตัวละครนักดาบในอนิเมะและมังงะ
หมวดหมู่:ตัวละครที่เป็นนักเคลื่อนไหว
หมวดหมู่:ตัวละครที่เป็นผู้ทำตัวเป็นศาลเตี้ย
หมวดหมู่:ตัวละครชาวญี่ปุ่นในอนิเมะและมังงะ
หมวดหมู่:ตัวละครชายในอนิเมะและมังงะ
หมวดหมู่:ตัวละครวัยทีนในอนิเมะและมังงะ
หมวดหมู่:ตัวละครในบันเทิงคดีที่มีความผิดปกติที่เกิดหลังความเครียดที่สะเทือนใจ
ถ้วยรางวัลยาชิน

**ถ้วยรางวัลยาชิน** () เป็นรางวัลบาลงดอร์ที่มอบให้แก่ผู้รักษาประตูที่มีผลงานยอดเยี่ยมที่สุดในรอบปี และชื่อของรางวัลนี้ ได้ตั้งชื่อตามชื่อของเลฟ ยาชิน อดีตผู้รักษาประตูชาวรัสเซีย ซึ่งได้รับการยอมรับให้เป็นผู้รักษาประตูที่ดีที่สุดตลอดกาล โดยนักฟุตบอลคนนั้นต้องเล่นให้กับสโมสรฟุตบอลสังกัดยูฟ่า จึงจะมีสิทธิ์ได้รับรางวัล

## รายชื่อนักเตะที่ได้รับถ้วยรางวัลยาชิน
[thumb|200px|[อาลีซง แบเกร์|อาลีซง คนแรกที่ชนะเลิศถ้วยรางวัลยาชิน]]

## แยกตามประเทศ

## แยกตามสโมสร

## อ้างอิง

หมวดหมู่:รางวัลฟุตบอล
หมวดหมู่:รางวัลฟุตบอลยุโรป
หมวดหมู่:บาลงดอร์
หมวดหมู่:เลฟ ยาชิน
แฮแซนลู (เทศมณฑลนอกอเด)

**แฮแซนลู** () เป็นหมู่บ้านในตำบลแฮแซนลู อำเภอโมแฮมแมดยอร์ เทศมณฑลแนแฆเด จังหวัดอาเซอร์ไบจานตะวันตก ประเทศอิหร่าน จากสำมะโน พ.ศ. 2549 หมู่บ้านนี้มีประชากร 1,264 คนใน 289 ครัวเรือน

## อ้างอิง

หมวดหมู่:หมู่บ้านในประเทศอิหร่าน
สถานีศรีนครินทร์ (แก้ความกำกวม)

**สถานีศรีนครินทร์** อาจหมายถึง
*สถานีศรีนครินทร์ ของรถไฟฟ้าบีทีเอส สายสุขุมวิท ตั้งอยู่บนถนนสุขุมวิท อำเภอเมืองสมุทรปราการ จังหวัดสมุทรปราการ
*สถานีศรีนครินทร์ 38 ของรถไฟฟ้ามหานคร สายสีเหลือง ตั้งอยู่บนถนนศรีนครินทร์ เขตประเวศ กรุงเทพมหานคร

หมวดหมู่:หน้าแก้ความกำกวมชื่อการขนส่ง
โกลแมคอน (เทศมณฑลโกลแบฮอร์)

**โกลแมคอน** () เป็นเมืองในตำบลโกลแมคอน อำเภอโกลแบฮอร์ เทศมณฑลโกลแบฮอร์ จังหวัดโฆรอซอเนแรแซวี ประเทศอิหร่าน จากสำมะโน พ.ศ. 2549 เมืองนี้มีประชากร 6,413 คนใน 1,620 ครัวเรือน

## อ้างอิง

หมวดหมู่:เมืองในประเทศอิหร่าน
แม่น้ำเซยา

**แม่น้ำเซยา** (; มาจากคำในภาษาเอเวนค์: , *djee*, แปลว่า "ใบมีด"; ; แมนจู: ᠵᡳᠩᡴᡳᡵᡳᠪᡳᡵᠠ, เมิลเลนดรอฟฟ์: *jingkiri bira*) เป็นสาขาฝั่งซ้ายของแม่น้ำอามูร์ไหลจากทางทิศเหนือ ในแคว้นอามูร์ ประเทศรัสเซีย มีความยาว 1,242 กิโลเมตร (772 ไมล์) และมีพื้นที่ราบลุ่มแม่น้ำ 233,000 ตารางกิโลเมตร (90,000 ตารางไมล์) ปริมาณน้ำเฉลี่ยของแม่น้ำคือ 1,800 ลูกบาศก์เมตร/วินาที (64,000 ลูกบาศก์ฟุต/วินาที)

## ประวัติ
ชาวรัสเซียคนแรกที่สำรวจพื้นที่และเขียนรายงานเกี่ยวกับลำน้ำคือ วาซิลี ปายาร์คอฟ ()

## เส้นทาง
เริ่มต้นบริเวณสันเขาตากินสกี-สตาโนวิก () ซึ่งเป็นส่วนหนึ่งของเทือกเขาสตาโนวอย ()

แม่น้ำเซยาไหลผ่านอ่างเก็บน้ำเซยา ที่จุดแยกของทิวเขาตูกูรินกรา () และทิวเขาจักดึย () และบรรจบกับแม่น้ำอามูร์ใกล้เมืองบลาโกเวชเชนสค์ ที่ชายแดนประเทศจีน การควบคุมการปล่อยน้ำในแม่น้ำโดยเขื่อนเซยา ช่วยลดอัตราการไหลของน้ำในแม่น้ำส่วนปลายลงเหลือ 5,000 ลูกบาศ์กเมตร/วินาที แม่น้ำเซยาในปัจจุบันที่มีเขื่อนควบคุม มีส่วนประมาณ 16% ของอัตราการไหลเฉลี่ยและอัตราการไหลสูงสุดของแม่น้ำอามูร์ ขณะที่ในอดีตแม่น้ำเซยามีส่วนในอัตราการไหลได้มากถึงเกือบ 50% ของการไหลสูงสุดของแม่น้ำอามูร์ ที่ประมาณ 30,000 ลูกบาศ์กเมตร/วินาที

แม่น้ำสาขาหลักของแม่น้ำเซยาทางฝั่งขวาของลำน้ำได้แก่ แม่น้ำตอก (), แม่น้ำมุลมูกา (), แม่น้ำเบรียนตา (), แม่น้ำกิลยูย () และแม่น้ำอูร์คัน () และทางฝั่งซ้ายของลำน้ำได้แก่แม่น้ำคูปูรี (), แม่น้ำอาร์กี (), แม่น้ำเดป (), แม่น้ำเซเลมจา ()  และแม่น้ำตอม ()

ในแต่ละปีแม่น้ำกลายเป็นน้ำแข็งตั้งแต่เดือนพฤศจิกายนถึงพฤษภาคม ขณะที่แม่น้ำไม่มีน้ำแข็ง จะมีการเดินเรือในลำน้ำโดยมีท่าเรือที่สำคัญได้แก่ท่าเรือเมืองเซยา, เมืองสวาโบดนืย () และเมืองบลาโกเวชเชนสค์

## อ้างอิง

## บรรณานุกรม
* 
* 

## แหล่งข้อมูลอื่น

เซยา
เซยา
ฮาโกะซึเมะ สู้ตายตำรวจสาวป้อมยาม

***ฮาโกะซึเมะ สู้ตายตำรวจสาวป้อมยาม*** (; ) เป็นการ์ตูนมังงะที่เขียนเรื่องและวาดภาพประกอบโดย มิโกะ ยาซุ ได้รับการตีพิมพ์ในนิตยสาร *มอร์นิง* ของสำนักพิมพ์โคดันชะ ตั้งแต่เดือนพฤศจิกายน ค.ศ. 2017 ได้มีการนำมาสร้างเป็นละครโทรทัศน์ทางช่องนิปปอนทีวี ออกอากาศตั้งแต่เดือนกรกฎาคม - กันยายน ค.ศ. 2020 และฉบับอนิเมะ ที่ผลิตโดยสตูดิโอแมดเฮาส์ ออกอากาศตั้งแต่เดือนมกราคมถึงเดือนมีนาคม ค.ศ. 2022

## ตัวละคร
;
:
:รับบทแสดงโดย:  เมอิ นางาโนะ
;
:
:รับบทแสดงโดย: เอริกะ โทดะ
;
:
:รับบทแสดงโดย:  โชเฮ มิอูระ
;
:
:รับบทแสดงโดย:  ยูกิ ยามาดะ
;
:
:รับบทแสดงโดย:  Nanase Nishino
;
:
;
:
:รับบทแสดงโดย:  Yūsuke Hirayama

## รูปแบบต่าง ๆ
### มังงะ
มังงะเขียนและวาดภาพประกอบโดย มิโกะ ยาซุ ได้รับการตีพิมพ์ในนิตยสาร *มอร์นิง* ของสำนักพิมพ์โคดันชะ ตั้งแต่วันที่ 22 พฤศจิกายน ค.ศ. 2017 และได้รวบรวมเป็นมังงะฉบับรวมเล่ม วางจำหน่ายเล่มแรกเมื่อวันที่ 23 เมษายน ค.ศ. 2018

### ละครโทรทัศน์
ฉบับะครโทรทัศน์ออกอากาศทางช่องนิปปอนทีวี เป็นจำนวน 9 ตอน ออกอากาศตั้งแต่วันที่ 7 กรกฎาคม - 15 กันยายน ค.ศ. 2021 และได้มีตอนพิเศษจำนวน 2 ตอน ออกอากาศวันที่ 4 และ 11 สิงหาคม ปีเดียวกัน นำแสดงโดย เมอิ นางาโนะ, เอริกะ โทดะ, โชเฮ มิอูระ, ยูกิ ยามาดะ และ นานาเซะ นิชิโนะ

### อนิเมะ
วันที่ 1 สิงหาคม ค.ศ. 2021 ได้มีประกาศการสร้างฉบับอนิเมะ ผลิตโดยแมดเฮาส์ และกำกับโดย ยูโซะ ซาโต ออกอากาศตั้งแต่วันที่ 5 มกราคม ถึงวันที่ 30 มีนาคม ค.ศ. 2022 ทางช่อง เอที-เอกซ์ และช่องทางอื่น ๆ โดย มิวส์ คอมมิวนิเคชัน เป็นผู้ถือสิทธิ์ในเอเชียใต้และเอเชียตะวันออกเฉียงใต้

## อ้างอิง

## แหล่งข้อมูลอื่น

* ฉบับมังงะ
** เว็บไซต์ทางการของฉบับมังงะ 
** 
* ฉบับละครโทรทัศน์
** เว็บไซต์ทางการของฉบับละครโทรทัศน์ ที่เว็บไซต์นิปปอนทีวี 
* ฉบับอนิเมะ
** เว็บไซต์ทางการของฉบับอนิเมะ  
** 

หมวดหมู่:มังงะของสำนักพิมพ์โคดันชะ
หมวดหมู่:ละครโทรทัศน์ญี่ปุ่น
หมวดหมู่:ละครโทรทัศน์ญี่ปุ่นของสถานีโทรทัศน์นิปปอน‎
หมวดหมู่:อนิเมะที่ออกฉายในปี พ.ศ. 2565
หมวดหมู่:แมดเฮาส์

หมวดหมู่:มิวส์ คอมมิวนิเคชัน
บาจูเมอลายู

**บาจูเมอลายู** () เป็นชุดพื้นเมืองมลายูที่มีต้นกำเนิดจากราชสำนักมะละกา และสวมใส่กันโดยผู้ชายในประเทศบรูไน, มาเลเซีย, สิงคโปร์, บางส่วนของอินโดนีเซีย (โดยเฉพาะเกาะสุมาตราและเกาะบอร์เนียว), ตอนใต้ของฟิลิปปินส์ และภาคใต้ของไทย มีความหมายโดยตรงว่า "ชุดมลายู" และแบ่งออกเป็นสองส่วน ส่วนแรกคือ *บาจู* (เสื้อเชิ้ตแขนยาว) มีส่วนคอเสื้อที่มีชื่อว่า *เจอกักมูซัง* () ส่วนที่สองคือกางเกงขายาวที่มีชื่อว่า *เซอลัวร์* ทั้งสองส่วนทำมาจากผ้าชนิดเดียวกันซึ่งมักเป็นผ้าฝ้ายหรือผ้าโพลีเอสเตอร์ผสมฝ้าย

## ชื่อ
เดิมที ศัพท์ *บาจูกูรง* ใช้หมายถึงทั้งชุดผู้ชายและชุดผู้หญิง อย่างไรก็ตาม ในมาเลเซียปัจจุบัน ชุดผู้ชายได้รับการเปลี่ยนชื่อเป็น *บาจูเมอลายู* เพราะได้รับเลือกให้เป็นชุดประจำชาติมาเลเซีย นิยามแบบเก่ายังคงมีใช้ในประเทศสิงคโปร์

## อ้างอิง

หมวดหมู่:วัฒนธรรมมลายู
หมวดหมู่:วัฒนธรรมมาเลเซีย
หมวดหมู่:เครื่องแต่งกายมลายู
หมวดหมู่:เครื่องแต่งกายอินโดนีเซีย
ซาซากิกับมิยาโนะ

***ซาซากิกับมิยาโนะ*** () เป็นซีรีส์มังงะแนวเสี้ยวชีวิตยาโออิ เขียนเรื่องและวาดภาพโดยโช ฮารูโซโนะ เผยแพร่ออนไลน์ผ่านเว็บไซต์*[[พิซิฟ|พิซิฟคอมิก]]*ตั้งแต่ปี พ.ศ. 2559 และรวบรวมตีพิมพ์เป็นหนังสือการ์ตูนรวมเล่ม (*[[ทังโกบง]]*) โดยสำนักพิมพ์เมเดียแฟกทอรีถึงเล่มที่ 9 ได้รับการดัดแปลงเป็นนิยาย 2 เล่มเขียนโดยโคโตโกะ ฮาจิโจ ตีพิมพ์โดยสำนักพิมพ์เมเดียแฟกทอรีระหว่างเดือนตุลาคม พ.ศ. 2561 ถึงเดือนมีนาคม พ.ศ. 2563   มังงะภาคแยกเขียนโดยฮารูโซโนะชื่อเรื่องว่า *ฮิราโนะกับคางิอุระ* () ตีพิมพ์ในนิตยสาร*[[คอมิกจีนรายเดือน]]* นิตยสารมังงะแนว*[[โชโจะ]]*ของสำนักพิมพ์เมเดียแฟกทอรี ตั้งแต่เดือนมีนาคม พ.ศ. 2561 และรวบรวมเป็นหนังสือการ์ตูนรวมเล่ม (*ทังโกบง*) ถึงเล่มที่ 4 ซีรีส์มังงะ*ซาซากิกับมิยาโนะ*และซีรีส์มังงะภาคแยก*ฮิราโนะกับคางิอุระ*มีลิขสิทธิ์ในประเทศไทยโดยสำนักพิมพ์ฟีนิกซ์

ซีรีส์อนิเมะโทรทัศน์ดัดแปลงผลิตโดยสตูดิโอดีน ออกอากาศตั้งแต่เดือนมกราคมถึงมีนาคม พ.ศ. 2564 ภาพยนตร์อนิเมะฉายในประเทศญี่ปุ่นในเดือนกุมภาพันธ์ พ.ศ. 2566

## ตัวละคร
;
:
;
:
;
:
;
:
;
:
;
:
;
:

## อ้างอิง

## แหล่งข้อมูลอื่น
*เว็บไซต์ทางการของอนิเมะ  
*

หมวดหมู่:มังงะที่ตีพิมพ์ในปี พ.ศ. 2559
หมวดหมู่:มังงะที่ตีพิมพ์ในปี พ.ศ. 2562
หมวดหมู่:อนิเมะที่ออกฉายในปี พ.ศ. 2565
หมวดหมู่:การ์ตูนญี่ปุ่นแนวโชโจะ
หมวดหมู่:การ์ตูนญี่ปุ่นแนวเสี้ยวชีวิต
หมวดหมู่:การ์ตูนญี่ปุ่นแนวชีวิตโรงเรียน
หมวดหมู่:ความหลากหลายทางเพศในอนิเมะและมังงะ
หมวดหมู่:สตูดิโอดีน
หมวดหมู่:ฟีนิกซ์ (สำนักพิมพ์)
หมวดหมู่:เมเดียลิงก์
หมวดหมู่:รายการโทรทัศน์ของโตเกียวเอ็มเอ็กซ์
แกร่งนักแต่รักยังอ่อน

***แกร่งนักแต่รักยังอ่อน*** (; ) เป็นละครโทรทัศน์ญี่ปุ่น ที่ออกอากาศทางสถานีโทรทัศน์นิปปอนทีวีตั้งแต่วันที่ 10 ตุลาคม ถึง 12 ธันวาคม ค.ศ. 2018 นำแสดงโดย ยูอิ อารางากิ และ ริวเฮ มัตสึดะ

## เรื่องย่อ
พนักงานฝ่ายขายบริษัทสึกูโมะครีเอตเจแปน **อากิระ ชินไค** (ยูอิ อารางากิ) ที่มีความแข็งแกร่งและไม่ย่อท้อต่อความยากลำบาก เธอทำงานได้อย่างไร้ที่ติมาโดยตลอด แต่ท้ายที่สุดแล้วประธานบริษัทของเธอที่คอยจ้ำจี้จ้ำไชเรียกใช้เธออย่างกับผู้ช่วยส่วนตัวทำให้เธอต้องสยบ สิ่งเดียวที่จะช่วยอากิระก้าวข้ามผ่านวันอันเหนื่อยล้าไปได้คือคารฟต์เบียร์ที่บาร์ "ไฟฟ์เทป" ใกล้ที่พักของเธอ นั่นทำให้เธอได้พบกับหนุ่มนักบัญชีสุขุม **โคเซ เนโมโตะ** (ริวเฮ มัตสึดะ) ที่เปิดสำนักงานภาษีอากรใกล้ ๆ กับบาร์คารฟต์เบียร์ โดยชีวิตการทำงานของเขาก็ไม่ได้มีความแตกต่างมากไปจากเธอเสียเท่าไหร่ พวกเขาจึงมักพบกับที่บาร์อยู่บ่อย ๆ ในฐานะเพื่อนดื่ม แต่เรื่องราวกลับซับซ้อนขึ้นเมื่อแฟนหนุ่มของอากิระ **ฮานาอิ เคียวยะ** (เค ทานากะ) ที่ไม่สามารถไล่อดีตแฟนสาวที่ว่างงานของเขา **ชูริ นางาโตะ** (ฮารุ คูโรกิ) ออกจากห้องพักของเขาได้ และพี่ชายของเนโมโตะ **โยตะ เนโมโตะ** (จุนเป ยาซูอิ) ที่บริษัทของเขามีปัญหาด้านการเงินที่โคเซมีส่วนเข้าไปพัวพันกับการทุจริต

## ตัวละคร

### ตัวละครหลัก

* **อากิระ ชินไค** แสดงโดย ยูอิ อารางากิ - พนักงานบริษัทสึกูโมะครีเอตเจแปนฝ่ายขาย
* **โคเซ เนโมโตะ** แสดงโดย ริวเฮ มัตสึดะ - นักบัญชีสำนักงานบัญชีภาษีอากรเนโมโตะ
* **ฮานาอิ เคียวยะ** แสดงโดย เค ทานากะ - พนักงานบริษัทคาชิมูระ เอสเตต
* **ชูริ นางาโตะ** แสดงโดย ฮารุ คูโรกิ - อดีตแฟนสาวของเคียวยะ
* **ทาจิบานะ คูเรฮะ** แสดงโดย รินโกะ คิกูจิ - นักออกแบบเสื้อผ้าและนางแบบ

### บริษัทสึกูโมะครีเอตเจแปน

* **เค็นจิ สึกูโมะ** แสดงโดย ทากายะ ยามาอูจิ - ประธานบริษัทสึกูโมะครีเอตเจแปน
* **มัตสึโตยะ ยูเมโกะ** แสดงโดย ซาอิริ อิโต - เพื่อนร่วมงานของอากิระ
* **อูเอโนะ ฮัตสึ** แสดงโดย อัตสึฮิโระ อินูไก - เพื่อนร่วมงานของอากิระ
* **ซากูมะ ยูซากุ** แสดงโดย โคเอ็น เอ็นโด - เพื่อนร่วมงานของอากิระ

### ตัวละครอื่น ๆ

* **ไซโต ทากูรามะคัง** แสดงโดย ทากาชิ มัตสึโอะ - เจ้าของร้านบาร์คราฟต์เบียร์ "ไฟฟ์เทป (5tap)"
* **ชิฮารุ เคียวยะ** แสดงโดย มิซาโกะ ทานากะ - แม่ของฮานาอิ
* **ซาบูโระ โอกาโมจิ** แสดงโดย วาตารุ อิชิโนเซะ - พนักงานร้านราเมง
* **โยตะ เนโมโตะ** แสดงโดย จุนเป ยาซูอิ - พี่ชายของโคเซ

## ตอนและเรตติง
จากตารางด้านล่าง  แสดงเรตติงต่ำสุด และ  แสดงเรตติงสูงสุด

## อ้างอิง

หมวดหมู่:ละครโทรทัศน์ญี่ปุ่น
หมวดหมู่:ละครโทรทัศน์ญี่ปุ่นของสถานีโทรทัศน์นิปปอน
วัดถ้ำคีรีธรรม

**วัดถ้ำคีรีธรรม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหนองหญ้า อำเภอเมืองกาญจนบุรี จังหวัดกาญจนบุรี ปัจจุบันมีพระครูปลัดน้อง อนาลโยดำรงตำแหน่งเจ้าอาวาส 

วัดถ้ำคีรีธรรมตั้งวัด เมื่อ พ.ศ. 2481 อุโบสถของวัดเป็นอุโบสถมหาอุด สร้างมาตั้งแต่ พ.ศ. 2537 ใช้เวลาก่อสร้างประมาณ 13 ปี มีงานปิดทองฝังลูกนิมิต ระหว่างวันที่ 15–25 กุมภาพันธ์ พ.ศ. 2561 ตัดหวายลูกนิมิต 26 กุมภาพันธ์ พ.ศ. 2561 โดยทางวัดได้จัดสร้างลูกนิมิตขนาดใหญ่ที่สุดในโลกตั้งไว้หน้าอุโบสถเพื่อดึงดูดให้คนมาเที่ยวงาน

วัดถ้ำเจริญธรรมตั้งอยู่ท่ามกลางป่าเขาลำเนาไพร มีถ้ำขนาดใหญ่ มีความเงียบสงบ เหมาะในการปฏิบัติธรรม บริเวณทางเข้าถ้ำมีพระพุทธรูปขนาดใหญ่ คือ *สมเด็จพระศรีเพชรธรรมวัตรศาสดา* หรือ *หลวงพ่อโต* ขนาดหน้าตักกว้าง 12 เมตร ตั้งตระหง่านบนเนินเขาสูง สิ่งศักดิ์สิทธิ์ภายในวัด ได้แก่ องค์ปู่ท้าวเวสุวรรณก่อนเข้าอุโบสถ เทพเจ้าไฉ่ซิงเอี้ย หรือ เทพเจ้าแห่งโชคลาภ ที่ชาวเชื้อสายจีนจะมีการกราบไหว้ ช่วงเทศกาลตรุษจีนของทุก ๆ ปี เพื่อขอโชคลาภและฝากโชคชะตา ให้มีความอุดมสมบูรณ์ตลอดทั้งปี องค์ปู่นิลกาฬ พญานาคตระกูลสีดำ และพระพุทธเจ้า 28 พระองค์

## อ้างอิง

ถ้ำคีรีธรรม
หนุ่มเย็บผ้ากับสาวนักคอสเพลย์

***หนุ่มเย็บผ้ากับสาวนักคอสเพลย์*** () เป็นซีรีส์มังงะญี่ปุ่น เขียนเรื่องและวาดภาพโดยชินอิจิ ฟูกูดะ เริ่มตีพิมพ์ในนิตยสาร *[[Young Gangan]]* ของบริษัทสแควร์เอนิกซ์ตั้งแต่เดือนมกราคม พ.ศ. 2561 และรวบรวมตีพิมพ์เป็นหนังสือการ์ตูนรวมเล่ม (*[[ทังโกบง]]*) ถึงเล่มที่ 8 เมื่อเดือนตุลาคม พ.ศ. 2564 ได้รับการดัดแปลงเป็นซีรีส์อนิเมะโทรทัศน์โดยสตูดิโอโคลเวอร์เวิกส์ ฤดูกาลที่ 1 เริ่มออกอากาศตั้งแต่เดือนมกราคมถึงเดือนมีนาคม พ.ศ. 2565 และฤดูกาลที่ 2 ออกอากาศตั้งแต่เดือนกรกฎาคมถึงกันยายน พ.ศ. 2568

## ตัวละคร
;
:
:
;
:
:

;
:
:

;
:
:

## อ้างอิง

## แหล่งข้อมูลอื่น
* ''หนุ่มเย็บผ้ากับสาวนักคอสเพลย์''  ที่เว็บไซต์ทางการของ Young Gangan 
* ''หนุ่มเย็บผ้ากับสาวนักคอสเพลย์'' ที่เว็บไซต์ทางการของสแควร์เอนิกซ์ 
* เว็บไซต์ทางการของอนิเมะ ''หนุ่มเย็บผ้ากับสาวนักคอสเพลย์'' 
* บัญชีทางการทวิตเตอร์ 
* 

หมวดหมู่:มังงะที่ตีพิมพ์ในปี พ.ศ. 2561
หมวดหมู่:อนิเมะที่ออกฉายในปี พ.ศ. 2565
หมวดหมู่:การ์ตูนญี่ปุ่นแนวเซเน็ง
หมวดหมู่:การ์ตูนญี่ปุ่นแนวเสี้ยวชีวิต
หมวดหมู่:การ์ตูนญี่ปุ่นแนวสุขนาฏกรรมจินตนิยม
หมวดหมู่:การ์ตูนญี่ปุ่นแนวชีวิตโรงเรียน
หมวดหมู่:รายการโทรทัศน์ที่มีฉากในจังหวัดไซตามะ
หมวดหมู่:รักพิมพ์
หมวดหมู่:มิวส์ คอมมิวนิเคชัน
หมวดหมู่:โคลเวอร์เวิกส์
หมวดหมู่:รายการโทรทัศน์ของโตเกียวเอ็มเอ็กซ์
หมวดหมู่:อะนิเพล็กซ์
วัดเขาสูงแจ่มฟ้า

**วัดเขาสูงแจ่มฟ้า** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเขาสามสิบหาบ อำเภอท่ามะกา จังหวัดกาญจนบุรี ตั้งอยู่ในพื้นที่ดิน 15 ไร่

วัดเขาสูงแจ่มฟ้าเริ่มก่อสร้างสำนักสงฆ์เมื่อ พ.ศ. 2522 ได้รับการแต่งตั้งประกาศวัดขึ้นทะเบียนในพระพุทธศาสนาแห่งชาติ เมื่อวันที่ 9 มีนาคม พ.ศ. 2558 โดยนายการุณ ปุญสิริ ดำเนินการขออนุญาตสร้างวัด มีพระครูวินัยธรเกียงไกร ติกุขวิริโย พงษ์ธนจิรายุส เป็นเจ้าอาวาสรูปแรกจนถึงปัจจุบัน วัดได้รับพระราชทานวิสุงคามสีมาเมื่อวันที่ 4 ธันวาคม พ.ศ. 2558 วัดได้ดำเนินการก่อสร้างอุโบสถเมื่อ พ.ศ. 2550 แล้วเสร็จ พ.ศ. 2559 รวมระยะเวลา 9 ปี

ปูชนียวัตถุและสิ่งศักดิ์สิทธิ์ที่สำคัญ มีพระพุทธรูปองค์ดำปฏิหาริย์ พระประธาน พระพุทธไสยาสน์ พระนอนองค์ใหญ่ หลวงปู่ทวด พระพิฆเนศ พระโพธิสัตว์กวนอิม และพญาธนบดีนาคราช วัดแห่งนี้ยังเป็นสถานที่ท่องเที่ยว ที่ตั้งอยู่บนจุดที่สูงที่สุดของอำเภอท่ามะกา มีสกายวอล์กยื่นออกไปชมทิวทัศน์ มีเสาโทริอิสีแดงแบบวัดญี่ปุ่นซึ่งนักท่องเที่ยวมักมาถ่ายรูปกัน

## อ้างอิง

เขาสูงแจ่มฟ้า
ตำบลโซร์นอบอด

**โซร์นอบอด** () เป็นตำบลในอำเภอแฮมอยจอน เทศมณฑลเซพีดอน จังหวัดฟอร์ส ประเทศอิหร่าน แบ่งออกเป็น 30 หมู่บ้าน จากสำมะโน พ.ศ. 2549 ตำบลนี้มีประชากร 3,402 คนใน 854 ครัวเรือน

## อ้างอิง

โซร์นอบอด
หมวดหมู่:เทศมณฑลเซพีดอน
สโปทีวี

**สโปทีวี** () เป็นช่องโทรทัศน์บอกรับเป็นสมาชิกสัญชาติเกาหลีใต้ ซึ่งมีรายการกีฬาและรายการทอล์กโชว์เกี่ยวกับกีฬาในบางรายการ ก่อตั้งขึ้นในปี ค.ศ. 2010 เป็นเครือข่ายกีฬาบอกที่เป็นแบบบอกรับเป็นสมาชิกแห่งที่สี่ ซึ่งแตกต่างจากช่องกีฬาอื่น ๆ ที่ดำเนินการโดยสื่อหลักของเกาหลีใต้ เช่น KBS N Sports, SBS Sports และ MBC Sports+ (สองรายหลังก่อตั้งขึ้นภายใต้การร่วมทุนกับ อีเอสพีเอ็นอินเตอร์เนชันแนล ในช่วงต้นปี ค.ศ. 2000 และปี ค.ศ. 2010 ตามลำดับ) 

เมื่อวันที่ 1 ธันวาคม ค.ศ. 2015 *The Daily Dot* รายงานว่า SPOTV อาจได้รับสิทธิ์ในการออกอากาศ ลีกออฟเลเจนด์แชมเปียส์โคเรีย จาก OnGameNet (ปัจจุบันคือ OGN) สำหรับช่องในเครือ SPOTV Games ซึ่งส่วนใหญ่ออกอากาศการแข่งขันอีสปอร์ต ก่อนที่จะเปลี่ยนชื่อเป็น STATV ในเดือนมีนาคม ค.ศ. 2020 ซึ่งเน้นไปที่นักกีฬาและคนดัง นอกจากนี้ยังมี SPOTV ON ซึ่งออกอากาศรายการกีฬาที่ไม่ได้ออกอากาศทาง SPOTV และ SPOTV2 ควบคู่ไปกับ SPOTV NOW ซึ่งเป็นบริการสตรีมมิงสำหรับรายการกีฬาโดยเฉพาะ และยังมี SPOTV Golf and Health (ชื่อเดิม: SPOTV+)

ในเดือนพฤษภาคม ค.ศ. 2020 อีเอสพีเอ็น เครือข่ายโทรทัศน์ของสหรัฐ เริ่มออกอากาศการแข่งขันของสมาคมเบสบอลเกาหลี พร้อมฟีดวิดีโอโดยสโปทีวี หลังจากขาดรายการการถ่ายทอดสดการแข่งขันกีฬาในสหรัฐเนื่องจากการระบาดครั้งใหญ่

เมื่อวันที่ 14 กันยายน พ.ศ. 2564 Eclat Entertainment ซึ่งเป็นเจ้าของช่อง ประกาศว่าจะนำสโปทีวีไปออกอากาศไปยัง 13 ประเทศในเอเชียตะวันออกเฉียงใต้ สโปทีวีจะแทนที่ฟ็อกซ์สปอตส์เอเชีย ที่เพิ่งปิดตัวไปในประเทศเหล่านั้น ในขณะที่โปรโมตกีฬาเกาหลีที่ไม่ได้ออกอากาศนอกเกาหลีใต้นอกเหนือจากเคบีโอลีก ซึ่งเคยออกอากาศทางเครือข่ายดังกล่าวในช่วงการระบาดครั้งใหญ่ สโปทีวียังมีหน้าที่รับผิดชอบในการถ่ายทอดการแข่งขันโมโตจีพีชิงแชมป์โลก ปี ค.ศ. 2021 ในสนามที่เหลืออีกด้วย

## อ้างอิง

## แหล่งข้อมูลอื่น
* 

หมวดหมู่:สถานีโทรทัศน์ในประเทศเกาหลีใต้
หมวดหมู่:ทรูวิชั่นส์
เจ้าหญิงบิลควิส เบกุม

**เจ้าหญิงบิลควิส เบกุม** () ประสูติเมื่อวันที่ 17 เมษายน 2475 เป็นพระราชธิดาพระองค์ใหญ่ใน พระเจ้าโมฮัมเหม็ด ซาเฮียร์ ชาห์ และ สมเด็จพระราชินีฮุไมรา เบกุมแห่งอัฟกานิสถาน เป็นพระเชษฐภคินีพระองค์ใหญ่ใน เจ้าชายอาหมัด ชาห์ ข่าน มกุฎราชกุมารแห่งอัฟกานิสถาน มกุฎราชกุมารและผู้พิทักษ์พระราชบัลลังก์อัฟกานิสถาน พระองค์ปัจจุบัน ในปี พ.ศ. 2502 พระนางและพระราชมารดา ทรงสนับสนุนการเรียกร้องของนายกรัฐมนตรีโมฮัมเหม็ด ดาวูด ข่าน ให้สตรีสามารถถอดผ้าคลุมออกโดยสมัครใจ นี่เป็นเหตุการณ์สำคัญในประวัติศาสตร์ของสตรีในอัฟกานิสถาน และยังเป็นส่วนหนึ่งของนโยบายการปลดปล่อยสตรีของรัฐบาลดาวูด โดยขั้นตอนดังกล่าวกระทำขึ้นอย่างรอบคอบโดยทรงแนะนำคนงานสตรีที่สถานีวิทยุคาบูล ในปี 2500 ทรงส่งผู้แทนสตรีเข้าร่วมการประชุมสตรีแห่งเอเชียในเมืองไคโร และจ้างเด็กผู้หญิง 40 คนไปที่โรงงานเครื่องปั้นดินเผาของรัฐบาลในปี 2501 การกระทำกังกล่าวรัฐบาลตัดสินใจว่าถึงเวลาแล้วที่จะต้องเปิดเผยขั้นตอนที่มีการโต้เถียงกันอย่างมาก ดังนั้น ในเดือนสิงหาคม 2502 สมเด็จพระราชินีฮุไมรา และ พระองค์ ได้ปรากฏพระองค์ในราชสำนักในพิธีสวนสนามของทหารพร้อมกับ เจ้าหญิงซามินา เบกุม ภริยาของนายกรัฐมนตรีและพระญาติร่วมพระราชวงศ์ หลังกจากนั้น พระองค์ทรงปฏิบัติพระกรณียกิจในที่สาธารณะ และทรงเข้าร่วมงานสาธารณะมากมายในอัฟกานิสถานและในต่างประเทศ ในปี 2514 ทรงเข้าร่วมการเฉลิมฉลอง 2,500 ปีของจักรวรรดิเปอร์เซีย ซึ่งทรงเป็นตัวแทนของราชวงศ์อัฟกันพร้อมกับพระสวามี หลังจากนั้นพระเจ้าโมฮัมเหม็ด ซาเฮียร์ ชาห์ ซึ่งเป็นสมเด็จพระบรมชนกนาถ ถูกปลดออกจากพระราขบัลลังก์ในปี 2516

สำหรับข้อมูลส่วนพระองคนั้น ทรงเสกสมรสจำนวน 1 ครั้ง และมีพระบุตรเป็นพระธิดาจำนวน 3 พระองค์ ซึ่งได้รับพระมหากรุณาธิคุณโปรดเกล้าโปรดกระหม่อมจากสมเด็จพระบรมชนกนาถ ให้ดำรงพระอิสริยยศแห่งพระราชวงศ์ได้ เนื่องจากทรงเป็นพระราชนัดดาในสมเด็จพระราชธิดาพระองค์ใหญ่ คือ 
#เจ้าหญิงฮุไมรา เบกุม
#เจ้าหญิงวานา เบกุม
#เจ้าหญิงมายานา เบกุม
## อ้างอิง
*Morgan, Robin (1996). Sisterhood is Global. Feminist Press. pp. 40. ISBN 1-55861-160-6.
*Tamim Ansary (2012) Games without Rules: The Often-Interrupted History of Afghanistan

หมวดหมู่:ชาวอัฟกานิสถาน
หมวดหมู่:ชาวปาทาน
หมวดหมู่:เจ้าหญิง
หมวดหมู่:บุคคลจากคาบูล
หมวดหมู่:พระราชธิดาในพระมหากษัตริย์
ดรอสไพรีโนน

**ดรอสไพรีโนน** หรือ **โดรสไพรีโนน** () เป็นยากลุ่มโปรเกสตินที่ใช้เป็นยาเม็ดคุมกำเนิดเพื่อป้องกันการตั้งครรภ์ และใช้รักษากลุ่มอาการหลังหมดประจำเดือน โดยทั่วไปรู้จักในชื่อการค้า **สลินดา** () และ **ยาสมิน** () ซึ่งผสมเอสโตรเจน ดรอสไพรีโนนเป็นยากิน

ผลข้างเคียงที่พบได้บ่อยคือสิว, ปวดหัว, คัดตึงเต้านม, น้ำหนักตัวเพิ่ม และ ความผิดปกติในรอบประจำเดือน ผลข้างเคียงที่พบได้ยาก เช่น โพทัสเซียมในเลือดสูง และ ลิ่มเบือดอุดตัน ดรอสไพรีโนนเป็นยากลุ่มโปรเจสติน (progestin) หรือโปรเจสโตเจนสังเคราะห์ ฉะนั้นจึงกระตุ้นตัวรับโปรเจสเตอโรน นอกจากนี้ ดรอสไพรีโนนยังมีฤทธิ์ต้านมิเนอโรคอร์ติคอยด์ และ ต้านอานโดรเจน และไม่มีฤทธิ์ทางฮอร์โมนอื่นอีก เนื่องด้วยฤทธิ์ต้านมิเนอโรคอร์ติคอยด์และลักษณะที่ไม่ปรากฏฤทธิ์นอกเป้าหมาย ยาดรอสไพรีโนนจึงถือกันว่าเป็นยาที่คล้ายคลึงทางชีวภาพกับโปรเจสเตอโรน มากกว่าโปรเจสตินตัวอื่น ๆ

ดรอสไพรีโนนจดลิขสิทธิ์ยาในปี 1976 และถูกนำมาใช้ในทางการแพทย์ตั้งแต่ปี 2000 ปัจจุบันมีจำหน่ายทั่วโลก และบางครั้งมักเรียกว่าเป็นโปรเจสติน "เจเนอเรชั่นที่สี่" ปัจจุบัน ดรอสไพรีโนนเป็นยาทั่วไป (generic drug) ข้อมูลจากปี 2018 พบว่าดรอสไพรีโนนผสมเอทินิลเอสตราไดออลเป็นยาที่มีการสั่งจ่ายมากที่สุดอันดับที่ 167 ในสหรัฐ ด้วยจำนวนการสั่งจ่ายมากกว่า 3 ล้านครั้งในปีนั้น

## อ้างอิง

## อ่านเพิ่ม
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

หมวดหมู่:ไซโคลแอลเคน
หมวดหมู่:คีโทน
หมวดหมู่:ฮอร์โมนเพศ
หมวดหมู่:ยาฮอร์โมน
หมวดหมู่:ยาคุมกำเนิด
ช่วงว่างระหว่างรัชกาล (ออตโตมัน)

**ช่วงว่างระหว่างรัชกาลออตโตมัน** 20 กรกฎาคม ค.ศ. 1402 – 5 กรกฎาคม ค.ศ. 1413 เป็นสงครามกลางเมืองในจักรวรรดิระหว่างบุตรชาย 4 พระองค์ของสุลต่านบาเยซิดที่ 1 หลังจากที่พระราชบิดาพ่ายแพ้ที่ยุทธการที่อังการา ต่อเตมือร์ เมื่อวันที่ 20 กรกฎาคม ค.ศ. 1402 ถึงแม้ว่าเมห์เหม็ด เซเลบี จะได้รับการยอมรับมากที่สุด แต่สุไลยมาน เซเลบี มูซา เซเลบี และอิซา เซเลบี ไม่ยอมรับการปกครอง จึงเกิดสงครามกลางเมืองยาวนานถึง 11 ปี และในที่สุดเมห์เหม็ด เซเลบี สามารถชนะสงครามกลางเมืองได้

## สงครามกลางเมือง

สงครามกลางเมืองเริ่มต้นขึ้นหลังจากที่สุลต่านบาเยซิดที่ 1 สิ้นพระชนม์ในปี ค.ศ. 1403  "สุไลยมาน เซเลบี" ได้ปกครองรูเมเลีย (คือดินแดนออตโตมันในยุโรป) มีเมืองหลวงอยู่ที่เอดีร์แน  "อิซา เซเลบี" ได้ปกครองบูร์ซา  "เมห์เหม็ด เซเลบี" ได้ปกครองอามัสยา การต่อสู้ของอิซาและเมห์เหม็ดได้เกิดขึ้นในเดือนมีนาคมถึงพฤษภาคม ปี ค.ศ. 1403 ผลของสงครามครั้งนั้นทำให้อิซาต้องหนีไปคอนสแตนติโนเปิล และเมห์เหม็ดสามารถยึดบูร์ซาได้ 

ในขณะเดียวกันมูซา เซเลบีโดนจับพร้อมบิดาหลังจากยุทธการที่อังการา แต่ เตมือร์ไม่ได้ขังพระองค์ไว้ หลังจากยุทธการที่อังการา มูซา เซเลบีก็ถูกส่งไปบูร์ซาตามคำสั่งของเตมือร์และก็ได้ถูกปล่อยมาในที่สุด หลังจากที่อิซาถูกปลงพระชนม์ สุไลยมาน เซเลบี ก็ยกทัพผ่านช่องแคบบอสฟอรัสพร้อมกับกองทัพจำนวนมากและทำการบุกอานาโตเลีย และยึดบูร์ซาจากเมห์เหม็ดในเดือนมีนาคม ค.ศ. 1404
thumb|108x108px|มูซา เซเลบี
ระหว่างนั้นเมห์เหม็ดได้ส่ง มูซา เซเลบี ข้ามทะเลดำไปที่บัลแกเรีย ซึ่งในไม่ช้าก็เกิดสงครามระหว่าง มูซา เซเลบี และสุไลยมาน เซเลบี ในตอนแรกพระองค์เสียเปรียบเรื่องจำนวนทหารและอาวุธเป็นอย่างมากแต่ มูซา เซเลบีสามารถยึดเอดีร์แนเมืองหลวงของรูเมเลียได้ ทำให้สุไลยมาน เซเลบีต้องหลบหนีไป ทำให้มูซา เซเลบีได้ขึ้นเป็นสุลต่านรูเมเลียองค์ที่ 2  ในปี ค.ศ. 1411

## สิ้นสุดสงคราม

หลังจากที่มูซา เซเลบีสิ้นพระชนม์เมห์เหม็ดได้ขึ้นเป็นสุลต่านแห่งจักรวรรดิออตโตมันมีพระนามว่าสุลต่านเมห์เหม็ดที่ 1 แต่ก็ยังเหลือมุสตาฟา เซเลบีบุตรชายพระองค์สุดท้ายของสุลต่านบาเยซิดที่ 1 ที่ยังมีพระชนม์ชีพอยู่ พระองค์ได้ก่อกบฏขึ้นช่วงท้ายรัชสมัยของเมห์เหม็ดจนถึงรัชสมัยของสุลต่านมูรัดที่ 2 แต่ก็ไม่สำเร็จ
## อ้างอิง

# **^** Kastritsis, p. 140.
# **^** Kastritsis, p. xi.
# **^** Fine, p. 499.
https://www.stefkeris.com/post/the-ottoman-civil-war

หมวดหมู่:ประวัติศาสตร์ตุรกี
ลีโวนอร์เจสเตรล

**ลีโวนอร์เจสเตรล** () เป็นยาฮอร์โมนที่ใช้ประโยชน์เพื่อการคุมกำเนิด ลีโวนอร์เจสเตรลผสมเอสโตรเจนใช้เป็นยาเม็ดคุมกำเนิดชนิดผสม ลีโวนอร์เจสเตรลในฐานะยาคุมกำเนิดฉุกเฉินจำหน่ายในชื่อการค้า **แพลนบี** (Plan B) และชื่ออื่น ๆ โดยจะใช้ได้ผลภายใน 72 ชั่วโมงหลังมีเพศสัมพันธ์เท่านั้น ในทางกลับกันยูลิพริสตัลอะซีเตตสามารถใช้ได้ผลได้ภายใน 120 ชั่วโมง (5 วัน) ยาจะออกฤทธิ์คุมกำเนิดได้น้อยเมื่อเวลาผ่านไปนับตั้งแต่การมีเพศสัมพันธ์ และไม่มีผลหากตั้งครรภ์แล้ว (เกิดการฝังตัวของเอมบริโอ) ยาสามารถลดการตั้งครรภ์ลงได้ 57 ถึง 93% ส่วนลีโวนอร์เจสเตรลในรูปอุปกรณ์สอดมดลูก (IUD) เช่น **มิเรอนา** (Mirena) สามารถใช้ป้องกันการตั้งครรภ์ได้ในระยะยาว A levonorgestrel-releasing implant is also available in some countries.

ผลข้างเคียงหลักคือคลื่นไส้ และสามารถพบอาการคัดตึงหน้าอก, ปวดหัว และ การเพิ่มขึ้น, ลดลง หรือ เลือดออกผิดปกติในประจำเดือนได้ ปัจจุบันยังไม่ปรากฏหลักฐานว่ายาทำอันตรายต่อทารกในครรภ์หากทานขณะตั้งครรภ์ รวมถึงปลอดภัย สามารถทานไ้ด้ขณะให้นมลูก ยาคุมกำเนิดที่มีส่วนประกอบของลีโวนอร์เจสเตรลไม่ช่วยลดความเสี่ยงโรคติดต่อทางเพศสัมพันธ์ ยาทำให้เกิดการคุมกำเนิดโยการยับยั้งออวูเลชั่น และช่วยปิดปากมดลูกจึงป้องกันไม่ให้สเปิร์มเข้าไปได้

## อ้างอิง

## แหล่งข้อมูลอื่น

* Levonelle manufacturer's product information from Schering
* Monograph for levonorgestrel - Uk Medicines Information
* 

หมวดหมู่:ยาหลักขององค์การอนามัยโลก
หมวดหมู่:สารประกอบอินทรีย์
หมวดหมู่:อีโนน
หมวดหมู่:แอลกอฮอล์ตติยภูมิ
หมวดหมู่:แอลไคน์
หมวดหมู่:ฮอร์โมนเพศ
หมวดหมู่:ยาคุมกำเนิด
วัดบ้านอ่าง (จังหวัดจันทบุรี)

**วัดบ้านอ่าง** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลอ่างคีรี อำเภอมะขาม จังหวัดจันทบุรี

วัดบ้านอ่าง เดิมชื่อ **วัดอ่างคีรี** เป็นชื่อพระราชทานจากพระบาทสมเด็จพระมงกุฎเกล้าเจ้าอยู่หัว หลังจากย้ายวัดมาเรียบร้อยแล้ว จากนั้นสร้างอุโบสถจนสำเร็จ โดยอุโบสถที่สร้างครั้งนั้นอยู่ใกล้กับเจดีย์ เมื่อวัดเจริญขึ้น อาณาเขตวัดก็เริ่มคับแคบลง จากนั้นนายเช้า อุทัยรัศมี ดำรงตำแหน่งครูใหญ่โรงเรียนบ้านอ่างระหว่าง พ.ศ. 2483–2484 ได้จัดซื้อที่ดินใกล้กับวัด โดยซื้อที่ดินจากนางอยู่ พวงใหญ่ จำนวน 1 ไร่ 2 งาน และของนายพัน ไม่ทราบนามสกุล อีกประมาณ 5 ไร่ รวมทั้งที่ดินเดิมของกำนันศอ บุญถนอม บริจาคแก่วัดที่ดิน 2 ไร่เศษ รวมเป็น 8 ไร่เศษ ต่อมาไม่มีใครเรียกวัดอ่างคีรีทั้ง ๆ ที่เป็นนามพระราชทาน วัดบ้านอ่างประกาศตั้งวัดเมื่อ พ.ศ. 2454 ได้รับพระราชทานวิสุงคามสีมาครั้งหลังเมื่อวันที่ 12 มีนาคม พ.ศ. 2508

อุโบสถหลังใหม่กว้าง 10 เมตร ยาว 24 เมตร วางศิลาฤกษ์เมื่อวันที่ 14 มกราคม พ.ศ. 2505 เขตวิสุงคามสีมากว้าง 40 เมตร ยาว 80 เมตร โดยมีพระเดชพระคุณท่านเจ้าคุณจันทกวี (อดีตเจ้าคณะจังหวัดจันทบุรี) เป็นองค์อุปถัมภ์ พระครูหวัด สุมโน (อดีตเจ้าอาวาส) และพระใบฎีกาดรุณ สุเมโธ (รองเจ้าอาวาส) เป็นผู้อำนวยการสร้างหลังจากวางศิลาฤกษ์แล้ว เริ่มลงมือก่อสร้างกันเรื่อยมา แล้วเสร็จ พ.ศ. 2512 ภายในประดิษฐานพระประธานมีความกว้างของพระเพลา 3 ศอก 9 นิ้ว เริ่มเททองเมื่อวันอาทิตย์ที่ 21 พฤษภาคม พ.ศ. 2515

## อ้างอิง

บ้านอ่าง
หมวดหมู่:อำเภอมะขาม
วัดเทพประทาน (จังหวัดจันทบุรี)

**วัดเทพประทาน** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลทรายขาว อำเภอสอยดาว จังหวัดจันทบุรี

วัดเทพประทาน แต่เดิมเป็นป่าไม้รกร้างอยู่ในความดูแลของสหกรณ์โป่งน้ำร้อน ต่อมาได้จัดสรรพื้นที่ป่าเป็นที่ทำกินให้แก่ชาวบ้านผู้ยากไร้ จนเมื่อ พ.ศ. 2515 นายเจริญ มาศจันทร์ อาชีพครู ย้ายถิ่นฐานมาจาก จังหวัดร้อยเอ็ด ได้บุกเบิกพื้นที่ทำสวนผลไม้และครอบครองที่ดิน 100 ไร่ ได้แบ่งที่ราบเชิงเขาประมาณ 18 ไร่ สร้างเป็น **สำนักสงฆ์โพนสวรรค์** และต่อมาพระอาจารย์ธาตุ อธิปํญโญได้จำพรรษาอยู่ประจำ มีพระภิกษุ แม่ชี ญาติโยมประจำและได้เปลี่ยนชื่อจากสำนักงานสงฆ์โพนสวรรค์ตั้งเป็น "วัดเทพประทาน" ตั้งเป็นวัดอย่างถูกต้องเมื่อวันที่ 7 กรกฎาคม พ.ศ. 2543

สิ่งก่อสร้างในวัดได้แก่ อาคารฐานพระสมเด็จองค์ปฐม "พระพุทธเมตตา" โดยมีพระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถทรงวางศิลาฤกษ์ อาคารเป็นที่ประดิษฐาน *พระพุทธเมตตา* ซึ่งสร้างด้วยนิลรัตนะทั้งองค์  มีขนาดหน้าตักกว้าง 29 เมตร สูง 45 เมตร (สูงเท่ากับตึก 15 ชั้น) เพื่อถวายเป็นพระราชกุศลแด่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในโอกาสพระราชพิธีมหามงคลเฉลิมพระชนมพรรษา 7 รอบ 5 ธันวาคม พ.ศ. 2554 และยังมี *อาคารปฏิบัติธรรมเฉลิมพระเกียรติ 7 รอบ 84 พรรษา ปี พ.ศ. 2550 [[สมเด็จเจ้าฟ้าฯ กรมพระนราธิวาสราชนครินทร์ บดินทรเชษฐภคินี|สมเด็จพระเจ้าบรมวงศ์เธอ เจ้าฟ้ากัลยาณิวัฒนา กรมพระนราธิวาสราชนครินทร์ บดินทรเชษฐภคินี]]*

ต่อมาเมื่อวันที่ 4 มีนาคม พ.ศ. 2568 พระบาทสมเด็จพระวชิรเกล้าเจ้าอยู่หัว และสมเด็จพระนางเจ้าสุทิดา พัชรสุธาพิมลลักษณ พระบรมราชินี เสด็จพระราชดำเนินมาทรงประกอบพิธีสมโภชพระพุทธรูปพระสมเด็จองค์ปฐม "พระพุทธเมตตา"

## อ้างอิง

เทพประทาน
วัดเชตวัน (แก้ความกำกวม)

**วัดเชตวัน** อาจหมายถึง
;วัดในประเทศไทย
* วัดเชตวัน จังหวัดเชียงราย 
* วัดเชตวัน อำเภอเมือง จังหวัดเชียงใหม่
* วัดเชตวัน อำเภอดอยหล่อ จังหวัดเชียงใหม่ 
* วัดเชตวัน จังหวัดน่าน 
* วัดเชตวัน จังหวัดพิจิตร 
* วัดเชตวัน อำเภอเมือง จังหวัดแพร่
* วัดเชตวัน อำเภอลอง จังหวัดแพร่
* วัดเชตวัน จังหวัดลำปาง
* วัดเชตวัน ตำบลอุโมงค์ อำเภอเมือง จังหวัดลำพูน
* วัดเชตวัน ตำบลริมปิง อำเภอเมือง จังหวัดลำพูน
* วัดเชตวัน จังหวัดสกลนคร
* วัดถ้ำเชตวัน ตำบลสันทะ อำเภอนาน้อย จังหวัดน่าน
;วัดนอกประเทศไทย
* วัดเชตวัน เมืองสาวัตถี รัฐอุตตรประเทศ ประเทศอินเดีย
* วัดเชตวัน รัฐเซอลาโงร์ ประเทศมาเลเซีย

เชตวัน
วัดเชตวัน (อำเภอเมืองเชียงใหม่)

**วัดเชตวัน** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลช้างม่อย อำเภอเมืองเชียงใหม่ จังหวัดเชียงใหม่ มีเนื้อที่ 2 ไร่ 3 งาน 73 ตารางวา ตั้งอยู่ตรงข้ามฟากถนนกับวัดมหาวัน

นักโบราณคดีสันนิษฐานว่า วัดเชตวันกับวัดมหาวันสร้างขึ้นพร้อมกันในสมัยราชวงศ์มังราย รัชกาลของพระเจ้าติโลกราช ระหว่าง พ.ศ. 1984–2031 ตามคำสืบต่อกันมาว่า "วัดมหาวันผู้เป็นพี่สร้าง วัดเชตวันผู้เป็นน้องสร้าง" แต่เพิ่งตั้งวัดเมื่อ พ.ศ. 2440 ได้รับราชทานวิสุงคามสีมาเมื่อ พ.ศ. 2466 ต่อมาพระสงฆ์ก็ผูกพัทธสีมาครอบวิหาร 

วิหารมีความแปลกที่วางตัวในแนวทิศเหนือ-ใต้ เนื่องจากสถานที่ที่บริเวณวัดคับแคบ พระประธานภายในวิหารองค์กลางเป็นพระพุทธรูปแบบพม่า (ไม่มีชฎา) ช่วงแรกพระพุทธรูปมีสีชมพูทั้งองค์ ต่อมาได้ปิดทอง ส่วนพระพุทธรูปสองข้างซ้ายขวาเป็นแบบไทย (มีชฎา) ภายหลังพระประทานไม่ใช่รูปต้นโพธ์เหมือนภาพทั่ว ๆ ไป แต่เป็นรูปซุ่มเรือนแก้วแทน เนื่องจากเพดานของวิหารต่ำ ภาพเขียนตรงหน้าต่างเป็นรูปประเพณีพื้นเมือง และรูปใหญ่ด้านตรงข้ามพระประธานเป็นรูปพระพุทธเจ้าชนะมาร 8 ครั้ง โทนสีฉูดฉาดทำให้เห็นเป็นภาพนูนต่ำสามมิติ

เจดีย์ 3 องค์ สันนิษฐานว่าคหบดีของพม่า (เงี้ยว) เป็นผู้สร้างเพราะมีรูปทรงคล้ายกับเจดีย์ชเวดากองของพม่า เจดีย์องค์ปัจจุบันครอบเจดีย์เดิมไว้ แต่ไม่ทราบแน่ชัดว่ามีเจดีย์กี่องค์ที่สร้างครอบได้บูรณะเมื่อปี พ.ศ. 2517 และเมื่อวันที่ 22 เมษายน พ.ศ. 2545 ยอดเจดีย์ได้หักลงมาเนื่องจากมีฝนตกหนัก แล้วทำให้เกิดฟ้าฝ่า รวมถึงปลายเจดีย์ของวัดมหาวันก็เกิดหักลงมาพร้อมกัน

วัดเชตวันยังเป็นสถานที่จำพรรษาของอดีตพระมหาเถระ เจ้าคณะจังหวัดเชียงใหม่ มีตำแหน่งเป็นพระราชาคณะถึง 3 รูปด้วยกัน คือ หลวงพ่อพระอภัยสารทะ (ก้อนแก้ว อนุทจกุโก) อดีตเจ้าคณะเชียงใหม่รูปที่ 3 หลวงพ่อพระมงคลราชมุนี (สมบูรณ์ จนุทวํโส) อดีตเจ้าคณะเชียงใหม่รูปที่ 6 และพระปลัดโกศล หรือ หลวงพ่อพระครูมงคลสีลวงค์ รักษาการปี 2506–2507 ซึ่งปัจจุบันได้รับพระราชทินนามที่พระเทพวิสิทธิคุณ ปัจจุบันจำพรรษาอยู่ที่วัดบุพพาราม

## อ้างอิง

เชตวัน
เหตุระเบิดในโอคลาโฮมาซิตี

**เหตุระเบิดในโอคลาโฮมาซิตี** เป็นการก่อการร้ายในประเทศด้วยระเบิดติดรถที่อาคารกลางอัลเฟรด พี. เมอร์ราห์ในโอคลาโฮมาซิตี รัฐโอคลาโฮมา ประเทศสหรัฐเมื่อวันที่ 19 เมษายน ค.ศ. 1995 ผู้ก่อเหตุคือ ทิโมธี แมคเวจ์และเทอร์รี นิโคลส์ ผู้มีแนวคิดหัวรุนแรงที่ต่อต้านรัฐบาลกลางสหรัฐ และฝักใฝ่อุดมการณ์ความสูงสุดของคนขาว เหตุระเบิดเกิดขึ้นเวลา 9.02 นาฬิกา ทำให้มีผู้เสียชีวิต 168 ราย บาดเจ็บกว่า 680 ราย และหนึ่งส่วนสามของอาคารเสียหายอย่างหนัก แรงระเบิดยังส่งผลให้อาคาร 324 แห่งในรัศมี 16 บล็อก และรถยนต์ 86 คันเสียหาย คิดเป็นมูลค่าความเสียหาย 652 ล้านดอลลาร์สหรัฐ

90 นาทีหลังเกิดเหตุ แมคเวจ์ถูกตำรวจทางหลวงคุมตัวเนื่องจากขับรถไม่มีป้ายทะเบียนและครอบครองอาวุธผิดกฎหมาย ต่อมาหลักฐานทางนิติวิทยาศาสตร์ชี้ว่าแมคเวจ์และนิโคลส์มีส่วนเกี่ยวข้อง และนิโคลส์ถูกจับกุม ไม่กี่วันหลังจากนั้นทั้งสองถูกตั้งข้อหา และมีการจับกุมไมเคิลและลอรี ฟอร์ติเยอร์เพิ่มเติมในข้อหาสมรู้ร่วมคิด ผลการสอบสวนพบว่าแมคเวจ์ซึ่งมีประวัติเป็นทหารผ่านศึกสงครามอ่าวและฝักใฝ่แนวคิดฝ่ายขวาเป็นผู้จุดระเบิดรถบรรทุกเช่าที่นำไปจอดหน้าอาคาร โดยนิโคลส์เป็นผู้เตรียมระเบิด เหตุจูงใจของการโจมตีมาจากความเกลียดชังรัฐบาลกลาง และไม่พอใจการจัดการกรณีรูบีริดจ์ในค.ศ. 1992 และการล้อมเวโกในค.ศ. 1993 แมคเวจ์ตั้งใจก่อเหตุในวันครบรอบ 2 ปีของการล้อมเวโก

การสอบสวนอย่างเป็นทางการของสำนักงานสอบสวนกลาง หรือ "OKBOMB" ประกอบด้วยเจ้าหน้าที่กว่า 900 นาย ข้อมูลเกือบ 1 พันล้านชิ้น และบทสัมภาษณ์ 28,000 รายการ มีน้ำหนักรวม 3.5 ตันสั้น (3,200 กิโลกรัม) นำไปสู่การพิจารณาคดีในค.ศ. 1997 แมคเวจ์ถูกประหารชีวิตด้วยการฉีดยาให้ตายที่เรือนจำในเมืองเทร์เรโฮต รัฐอินดีแอนาในค.ศ. 2001 ส่วนนิโคลส์ต้องโทษจำคุกตลอดชีวิตโดยไม่มีสิทธิ์ได้รับการปล่อยตัวโดยมีการคุมประพฤติในค.ศ. 2004 ปัจจุบันเขาถูกคุมขังอยู่ที่เรือนจำความมั่นคงสูงสุดในเมืองฟลอเรนซ์ รัฐโคโลราโด ด้านไมเคิล ฟอร์ติเยอร์ที่ให้การเป็นพยานได้รับโทษจำคุก 12 ปี ฐานไม่แจ้งเหตุต่อเจ้าหน้าที่ ขณะที่ลอรี ฟอร์ติเยอร์ได้รับความคุ้มกันจากการถูกดำเนินคดีหลังเธอให้การเป็นพยานเช่นกัน

หลังเหตุระเบิด รัฐสภาสหรัฐผ่านรัฐบัญญัติต่อต้านการก่อการร้ายและโทษประหารชีวิตอย่างมีประสิทธิผล ซึ่งทำให้มาตรฐานหมายสั่งให้ส่งตัวผู้ถูกคุมขังมาศาล (habeas corpus) รัดกุมยิ่งขึ้น รวมถึงออกกฎหมายเพิ่มการรักษาความปลอดภัยอาคารรัฐบาลเพื่อป้องกันเหตุโจมตีในอนาคต ซากอาคารกลางอัลเฟรด พี. เมอร์ราห์ถูกรื้อถอนหนึ่งเดือนหลังเกิดเหตุ และมีการสร้างอนุสรณ์สถานแห่งชาติโอคลาโฮมาซิตีขึ้นแทนเพื่ออุทิศแก่ผู้ได้รับผลกระทบจากเหตุระเบิดในค.ศ. 2000

## อ้างอิง

หมวดหมู่:การก่อการร้ายในสหรัฐ
หมวดหมู่:รัฐโอคลาโฮมา
หมวดหมู่:เหตุระเบิดในปี พ.ศ. 2538
หมวดหมู่:การสังหารหมู่ในสหรัฐ
หมวดหมู่:อาชญากรรมในสหรัฐ
หมวดหมู่:การดำรงตำแหน่งประธานาธิบดีของบิล คลินตัน
สตับส์

**สตับส์** (; 12 เมษายน ค.ศ. 1997 – 21 กรกฎาคม ค.ศ. 2017) เป็นแมวที่ดำรงตำแหน่งนายกเทศมนตรีกิตติมศักดิ์แห่งทัลคีตนา รัฐอะแลสกา ตั้งแต่วันที่ 18 กรกฎาคม ค.ศ. 1997 จนกระทั่งตายในวันที่ 21 กรกฎาคม ค.ศ. 2017

สตับส์ได้รับการกล่าวถึงว่า เป็นจุดดึงดูดนักท่องเที่ยว มีผู้ส่งบัตรและจดหมายมาหามากมาย และดึงดูดนักท่องเที่ยวผู้หวังว่าจะได้พบ "ท่านนายกเทศมนตรี" ราว 30 ถึง 40 คนต่อวัน (ส่วนใหญ่เป็นผู้แวะมาระหว่างเดินทางไปจุดหมายอื่นในรัฐอะแลสกา เช่นยอดเขาเดนาลี) ตำแหน่งนายกเทศมนตรีแห่งทัลคีตนาของสตับส์เป็นเพียงตำแหน่งกิตติมศักดิ์ เพราะเมืองทัลคีตนานี้เป็นเพียงพื้นที่ในประวัติศาสตร์

ทุกบ่าย สตับส์มักเดินไปยังภัตตาคารใกล้เคียงและดื่มน้ำเจือแคตนิปในแก้วไวน์ หรือแก้วมาร์การิตา

ผู้เขียนความเห็นรายหนึ่งให้แก่ *[[Alaska Dispatch News]]* ระบุว่าเรื่องราวทั้งหมดเป็นเท็จ และทัลคีตนาไม่มีนายกเทศมนตรีเป็นแมว สตับส์ตายลงในวันที่ 21 กรกฎาคม ค.ศ. 2017 อายุ 20 ปี

## อ้างอิง

หมวดหมู่:แมวที่มีชื่อเสียง
หมวดหมู่:สัตว์ในการเมือง
เรย์ เคนเนดี

**เรย์มอนด์ เคนเนดี้** (; 28 กรกฎาคม 1951 - 30 พฤศจิกายน 2021) เป็นอดีตนักฟุตบอลอาชีพชาวอังกฤษที่คว้าแชมป์ทุกรายการในประเทศกับอาร์เซนอลและลิเวอร์พูลในทศวรรษที่ 1970 และต้นทศวรรษที่ 1980 เคนเนดี้เล่นในตำแหน่งกองหน้าให้กับ อาร์เซนอล จากนั้นเล่นในตำแหน่งมิดฟิลด์ฝั่งซ้ายให้กับ ลิเวอร์พูล เขายิงได้ 148 ประตูจาก 581 เกมในลีกและบอลถ้วยในอาชีพค้าแข้ง 15 ปีใน ฟุตบอลลีกอังกฤษ และยังได้ติดทีมชาติอังกฤษ 17 นัดระหว่างปี 1976 ถึง 1980 โดยยิงได้สามประตู

เคนเนดี้ผันตัวเป็นนักฟุตบอลอาชีพให้กับอาร์เซนอลในเดือนพฤศจิกายน ค.ศ. 1968 หลังจากเป็นนักเตะเยาวชนของสโมสร เขาลงเล่นให้ทีมชุดใหญ่นัดแรกในอีก 10 เดือนต่อมาคือในเดือนกันยายน ค.ศ. 1969 ในฤดูกาล 1969-70 และคว้าแชมป์ อินเตอร์-ซิตีส์แฟส์คัพ ในปี ค.ศ. 1970 เขาคว้าดับเบิลแชมป์ทั้ง ดิวิชั่น 1 (เดิม) และเอฟเอ คัพ ในฤดูกาล 1970-71 จากนั้นเขาเล่นในทีมชุดที่แพ้ใน เอฟเอคัพ รอบชิงชนะเลิศ ปี 1972 หลังจากนั้นฟอร์มของเขาก็ถดถอย ต่อมาเขาก็ถูกขายให้ลิเวอร์พูลด้วยสถิติสโมสรในขณะนั้น 200,000 ปอนด์ในเดือนกรกฎาคม ค.ศ. 1974 เป็นนักเตะคนสุดท้ายที่ย้ายเข้ามาในยุคของ บิลล์ แชงคลี ก่อนที่เขาจะประกาศเกษียณอายุจากอาชีพผู้จัดการทีมโดยมี บ๊อบ เพสลีย์ ผู้ช่วยผู้จัดการทีมของแชงคลีเข้ามารับตำแหน่งแทน เขาได้ดิ้นรนเพื่อตำแหน่งของเขา แต่หลังจาก บ๊อบ เปลี่ยนตำแหน่งเขาเป็นมิดฟิลด์ฝั่งซ้าย เขาได้ช่วยลิเวอร์พูลให้กลายเป็นสโมสรที่โดดเด่นของฟุตบอลอังกฤษตั้งแต่ปี ค.ศ. 1975 ถึง ค.ศ. 1982 ในช่วงเวลาที่เขาอยู่ที่สโมสร ลิเวอร์พูลได้แชมป์ ดิวิชั่น 1 (เดิม) 5 สมัย (1975-76, 1976-77, 1978-79, 1979-80 และ 1981-82), แชริตีชีลด์ สี่ครั้ง (1976,1977,1979 และ 1980), ยูโรเปียนคัพ สามสมัย (1977, 1978 และ 1981), ยูฟ่าคัพ (1976), ยูโรเปียนซูเปอร์คัพ (1977) และ ลีกคัพ (1981) และแชมป์ สโมสรโลก (1981) และได้รับรางวัล Match of the Day's Goal of the Season ในฤดูกาล 1978-79

## อ้างอิง

หมวดหมู่:นักฟุตบอลชาวอังกฤษ
หมวดหมู่:บุคคลที่เกิดในปี พ.ศ. 2494
หมวดหมู่:บุคคลที่เสียชีวิตในปี พ.ศ. 2564
ช่วงอายุชิบาเนียน

**ช่วงอายุชิบาเนียน** () หรือที่ก่อนหน้านี้เป็นที่รู้จักกันอย่างแพร่หลายในชื่อ **ช่วงอายุไพลสโตซีนกลาง** () เป็นช่วงอายุหนึ่งในมาตรธรณีกาลสากลหรือหินช่วงอายุหนึ่งในการลำดับชั้นหินตามอายุกาล โดยเป็นส่วนหนึ่งของสมัยไพลสโตซีนในยุคควอเทอร์นารีที่กำลังดำเนินอยู่ โดยชื่อชิบาเนียนได้รับการอนุมัติอย่างเป็นทางการในเดือนมกราคม พ.ศ. 2563 ปัจจุบันได้มีการประมาณการขยายช่วงเวลาเป็นระหว่าง 0.770 ล้านปีก่อน (770,000 ปีก่อน) ถึง 0.126 ล้านปีก่อน (126,000 ปีก่อน) หรือ 770–126 พันปีก่อน (ka) โดยช่วงอายุนี้ประกอบไปด้วยการเปลี่ยนผ่านทางบรรพมานุษยวิทยาจากยุคหินเก่าล่างไปสู่ยุคหินเก่ากลางเมื่อกว่า 3 แสนปีที่ผ่านมา

ช่วงอายุชิบาเนียนเป็นช่วงที่อายุที่สืบต่อมาจากช่วงอายุคาลาเบรียน และถูกสืบต่อด้วยช่วงอายุทารันเทียนที่มีการเสนอไว้ จุดเริ่มต้นของช่วงอายุชิบาเนียน คือ การสลับขั้วบรุนส์–มาสึยามะ เมื่อสนามแม่เหล็กโลกเกิดการสลับขั้วครั้งล่าสุด และสิ้นสุดลงด้วยการเริ่มต้นของช่วงคั่นช่วงอายุย่อยธารน้ำแข็งอีเมียน (ระยะไอโซโทปทะเล 5)

คำว่า ช่วงอายุไพลสโตซีนกลาง นั้นถูกใช้เป็นชื่อเฉพาะกาล หรือ "กึ่งทางการ" โดยสหพันธ์ธรณีวิทยาสากล (IUGS) โดยในขณะที่ช่วงอายุล่างสุดลสามช่วงของสมัยไพลสโตซีน นั่นคือ ช่วงอายุเจลาเซียน ช่วงอายุคาลาเบรียน และ ช่วงอายุชิบาเนียน ถูกกำหนดอย่างเป็นทางการแล้ว แต่ช่วงอายุไพลสโตซีนตอนปลายยังไม่ได้ถูกกำหนดอย่างเป็นทางการ พร้อมกับการเสนอการแบ่งย่อยแอนโทรโปซีนของสมัยโฮโลซีน

## กระบวนการนิยม
สหภาพธรณีวิทยาสากล (IUGS) เสนอให้แทนชื่อช่วงอายุไพลสโตซีนกลางด้วยช่วงอายุไอโอเนียน (Ionian Age) โอยอ้างอิงตามชั้นหินที่พบในประเทศอิตาลี อย่างไรก็ตาม เดือนพฤศจิกายน พ.ศ. 2560 ชื่อช่วงอายุไอโอเนียนถูกแทนที่ด้วยชื่อช่วงอายุชิบาเนียน (อ้างอิงกับชั้นหินที่แหล่งขุดค้นในจังหวัดชิบะ ประเทศญี่ปุ่น) ตามการเสนอ GSSP ของอนุกรรมการควอเทอร์นารี สำหรับช่วงอายุที่ควรนำมาใช้แทนที่กึ่งสมัยไพลสโตซีนตอนกลาง ต่อมาในเดือนมกราคม พ.ศ. 2563 ชื่อ "ชิบาเนียน" ได้รับการรับรองโดย IUGS

## บรรพมานุษยวิทยา
ช่วงอายุชิบาเนียน ประกอบด้วย การเปลี่ยนแปลงในด้านบรรพมานุษยวิทยาจากยุคหินเก่าล่างเข้าสู่ยุคหินเก่ากลาง กล่าวคือ การถือกำเนิดขึ้นของโฮโม เซเปียนส์ เซเปียนส์ในระหว่าง 3 ถึง 4 แสนปีก่อน ดีเอ็นเอของมนุษย์ที่เก่าแก่ที่สุดที่รู้จักมีอายุอยู่ในช่วงไพลสโตซีนกลาง เมื่อประมาณ 430,000 ปีก่อน ซึ่งเก่าแก่ที่สุดที่มีการค้นพบ 

## ลำดับเวลา

## อ้างอิง

หมวดหมู่:ธรณีประวัติของโลก
เทศบาลตำบลคลองปาง

**เทศบาลตำบลคลองปาง** เป็นเทศบาลตำบลซึ่งมีอาณาเขตครอบคลุมพื้นที่ทั้งหมดของหมู่ที่ 1–2 ของตำบลคลองปางในอำเภอรัษฎา จังหวัดตรัง เดิมมีฐานะเป็นสุขาภิบาลคลองปางที่จัดตั้งขึ้นใน พ.ศ. 2526 แล้วได้รับการจัดตั้งเป็นเทศบาลตำบลใน พ.ศ. 2542 ปัจจุบันในเขตเทศบาลมีประชากร 2,255 คน

พื้นที่เทศบาลตำบลตั้งอยู่ทางทิศเหนือของอำเภอรัษฎา จังหวัดตรัง อยู่ห่างจากที่ว่าการอำเภอรัษฎาประมาณ 6.7 กิโลเมตร ศาลากลางจังหวัดตรังประมาณ 58.5 กิโลเมตร อยู่ห่างจากกรุงเทพมหานครประมาณ 783 กิโลเมตร มีพื้นที่รับผิดชอบ 2.78 ตารางกิโลเมตร หรือคิดเป็นพื้นที่ประมาณ 1,737.5 ไร่ กับแบ่งพื้นที่เทศบาลออกเป็น 2 หมู่บ้านเต็มพื้นที่ คือ หมู่ที่ 1 บ้านคลองโกง และหมู่ที่ 2 บ้านคลองปาง กับ 4 ชุมชน ได้แก่ ชุมชนตลาดร่วมใจ ชุมชนคลองปางสามัคคี ชุมชนสายใยสามัคคี ชุมชนประชาร่วมใจ

## อ้างอิง

## แหล่งข้อมูลอื่น

* เว็บไซต์เทศบาลตำบลคลองปาง

คลองปาง
คลองปาง
หมวดหมู่:อำเภอรัษฎา